Κούβα 5* – Μεξικό των Μάγιας | 24.07.2018 | Versus Travel\nΚούβα 5* – Μεξικό των Μάγιας | 24.07.2018\nΈνα από τα ταξίδια με τα οποία, από τα πρώτα βήματά του, ταυτίστηκε το όνομα του Versus είναι η Κούβα. Οι ταξιδιώτες αγκάλιασαν το πιο ολοκληρωμένο πρόγραμμα της ελληνικής αγοράς και από το πρώτο μας ταξίδι στην Κούβα το καλοκαίρι του 1999, συνεχώς προσθέτουμε παροχές, ενθουσιάζοντας τους χιλιάδες ταξιδιώτες μας στον προορισμό αυτό. Το μεγάλο ατού μας όμως δεν είναι το εξαιρετικό - και λόγω θέσης και λόγω ποιότητας - ξενοδοχείο Melia Cohiba (που φιλοξενεί τα πληρώματα των αεροπορικών εταιρειών στην Κούβα), ούτε τα δεκάδες αξιοθέατα που περιλαμβάνουμε στο πρόγραμμά μας: είναι οι απόλυτα ειδικευμένοι Έλληνες αρχηγοί μας (όχι τοπικοί ελληνόφωνες), που θα είναι διαρκώς μαζί σας κατά την παραμονή σας στο νησί και θα σας δείξουν βήμα-βήμα αυτά που δεν βλέπει ο τουρίστας στην Κούβα. Αυτά για τα οποία πάντα λέμε ότι η "Κούβα δίνει μαθήματα ζωής". Αυτοί θα σας δείξουν τη γνήσια Κούβα, την Κούβα των Κουβανών και όχι την τουριστική. Ταξιδεύετε, βλέπετε, με το Versus…\nΓια να σας προσφέρουμε μια εμπειρία όπως δεν έχετε ξαναζήσει στην Κεντρική Αμερική, συνδυάζουμε για πρώτη φορά σε ένα ταξίδι την Κούβα με το Μεξικό! Εντάσσουμε λοιπόν στο πρόγραμμα επίσκεψη και διαμονή στο Κανκούν, εκδρομή στο Χοτσιμίλκο, τα κανάλια του οποίου διατρέχουν με ζωηρόχρωμες γόνδολες Μεξικάνοι τροβαδούροι άδοντας παραδοσιακά τραγούδια, καθώς και η επίσκεψη στο σπίτι της Φρίντα Kάλο, που προσέδωσαν στο ταξίδι μας πλούτο καλλιτεχνικού ενδιαφέροντος πέραν του ιστορικού και αρχαιολογικού που ήδη έχει, με την περίφημη Τσιτσέν Ιτζά. Είναι - όπως λέμε στο Versus - ένα ταξίδι που τα έχει όλα στον υπερθετικό βαθμό! Αλλά ένα τέτοιο ταξίδι για να είναι επιτυχημένο πρέπει να έχει και "διαβασμένους" αρχηγούς - και το Versus τους έχει!\nΈνα πρωτότυπο ταξίδι που δεν θα βρείτε πουθενά αλλού. Δύο από τους πιο δημοφιλείς προορισμούς του δυτικού ημισφαιρίου συνδυάζονται σε ένα μαγικό ταξίδι που συνταιριάζει τον εξωτισμό της Καραϊβικής με την απίστευτα πλούσιο πολιτισμό των Μάγιας. Από τη μια μεριά η πολυθρύλητη Κούβα, από τους πιο αγαπημένους προορισμούς των Ελλήνων ταξιδιωτών, σε ένα πλήρες οδοιπορικό όπου δεν παραλείπεται απολύτως τίποτε από το γνωστό και αγαπημένο σας πρόγραμμα της Κούβας. Και από την άλλη το Μεξικό των Μάγιας, σε ένα ταξίδι στον χρόνο, στην Ιστορία και στον μυστηριώδη πολιτισμό των Μάγιας που συγκινεί ακόμη και σήμερα, χιλιάδες χρόνια μετά…\n1η ΗΜΕΡΑ: ΑΘΗΝΑ/ΘΕΣΣΑΛΟΝΙΚΗ/ΛΑΡΝΑΚΑ – ΑΜΣΤΕΡΝΤΑΜ\nΣυγκέντρωση στο αεροδρόμιο και πτήση για το ταξίδι μας μέσω ενδιάμεσου σταθμού στην πρωτεύουσα της Κούβας, την Αβάνα. Διανυκτέρευση στο Άμστερνταμ.\n2η ΗΜΕΡΑ: ΑΜΣΤΕΡΝΤΑΜ – ΑΒΑΝΑ\nΠτήση από το Άμστερνταμ για Αβάνα, άφιξη, μεταφορά και τακτοποίηση στο ξενοδοχείο μας. Η Αβάνα ιδρύθηκε το 1515 και χωρίζεται σε 3 τμήματα: το ιστορικό, το αποικιακό και το σύγχρονο. Η παλιά Αβάνα, η οποία υπήρξε περιτριγυρισμένη από τείχη, κρίθηκε από την Unesco τόπος παγκόσμιας κληρονομιάς. Και παρόλο που αυτό αποτελεί από μόνο του πόλο έλξης για την πόλη, η πρωτεύουσα της Κούβας συγκεντρώνει προκλήσεις ικανές να μας σαγηνεύσουν. Σίγουρα είναι καρφωμένα στο μυαλό μας τα λόγια του Χέμινγουεϊ, ότι "σε όποιο μέρος του κόσμου κι αν ταξιδέψω, η Αβάνα θα΄ ναι πάντα μέσα στην καρδιά μου". Είναι η ατμόσφαιρα του μεσοπολέμου, τα αμερικάνικα αυτοκίνητα του ’50, τα αποικιακά κτίρια, το άρωμα των ανθρώπων, που σε κάνουν να μην χορταίνεις αυτήν την πόλη. Η Αβάνα είναι η ερωμένη του χρόνου και της μνήμης, κι ας μην έχει χρήματα να φροντίσει τον εαυτό της, να ανακαινίσει τα μνημεία της, τα νεοκλασσικά της και τις εκκλησίες της. Η Αβάνα είναι μία από τις εντυπωσιακότερες πόλεις της αμερικάνικης ηπείρου, εκεί όπου το αποικιακό δένει με την αρτντεκό και τα κάστρα των Ισπανών δεσπόζουν απέναντι στα καζίνο της αμερικάνικης μαφίας. Στους δρόμους της οι Κουβανοί περπατούν περήφανοι, χαμογελαστοί, με αυτή τη μουσικότητα που χαρακτηρίζει τον βηματισμό ενός λαού αισθησιακού, ανεξάρτητου, ξεχωριστού.\n3η Ημέρα: ΑΒΑΝΑ (Ξενάγηση πόλης, βόλτα με τα παλιά αυτοκίνητα του '50)\nΘα ξεκινήσουμε σήμερα το πρωί την ξενάγησή μας από το σύγχρονο κέντρο της πόλης, το Βεδάδο, θαυμάζοντας την αρτντεκό των παλιών αριστοκρατικών οικημάτων, τα καταπράσινα πάρκα και την Πλατεία της Επανάστασης, όπου εκφωνούσε τις ομιλίες του ο Κάστρο υπό το βλέμμα του εθνικού ήρωα Χοσέ Μαρτί, το μνημείο του οποίου δεσπόζει επιβλητικά. Θα δούμε το παλιόΧίλτον, που εθνικοποιήθηκε για να στεγάσει τα γραφεία της κυβέρνησης, το πάρκο Κοπέλια, χώρο συνάντησης των Κουβανών, που έχει απαθανατιστεί σε ορισμένες από τις καλύτερες ταινίες του εκπληκτικού κουβανικού κινηματογράφου και θα διασχίσουμε τη Λεωφόρο των Προέδρων για να περάσουμε μπροστά από τα Γραφεία Αμερικανικών Συμφερόντων, όπου ο αρχηγός μας θα μας μυήσει στην πολυπλοκότητα των κουβανοαμερικανικών σχέσεων. Σειρά έχει η Μαλεκόν, η θρυλική παραλιακή οδός, απ' όπου θα θαυμάσουμε το ξενοδοχείο Νασιονάλ και τη συνοικία Centro με τα μελαγχολικά κτίρια, που στέκονται μάρτυρες στις δεκαετίες με τα δραματικά σκαμπανεβάσματα στην ποιότητα ζωής των κατοίκων της πόλης. Με τη θέα του Κάστρου του Άραβα να σηματοδοτεί την είσοδό μας στην Παλιά Πόλη, ανεβαίνουμε το μεγαλοπρεπές Πράδο των ισπανικών επαύλεων για να καταλήξουμε στο Καπιτώλιο. Θα επισκεφθούμε το Μουσείο της HabanaClub, όπου θα γευθούμε το περίφημο ρούμι επτά ετών αφού μυηθούμε στα μυστικά παραγωγής του. Η βόλτα μας στην παλιά πόλη -του ταξιδιού μας στην κούβα- μόλις έχει ξεκινήσει: θα περιπλανηθούμε στα στενά της, επισκεπτόμενοι την Πλατεία του Αγίου Φραγκίσκου, την Παλιά Πλατεία, την Πλατεία των Όπλων και την Πλατεία του Καθεδρικού, αφού ξεναγηθούμε στο Μουσείο της Πόλης, με τις εντυπωσιακές συλλογές αποικιακών επίπλων και αντικειμένων (σε περίπτωση που το Μουσείο της Πόλης είναι κλειστό, θα αντικατασταθεί από ξενάγηση στο αποικιακό κάστρο της Καμπάνια). Μετά τη γνωριμία μας με την πόλη, ελεύθερος χρόνος για περιήγηση στο παζάρι ή ριλάξ στην πισίνα του ξενοδοχείου με θέα τη Μαλεκόν… Διανυκτέρευση.\nΠρωινή περιπατητική ξενάγηση στην πόλη για να σας δείξουμε την Αβάνα όπως εμείς τη γνωρίζουμε. Θα περπατήσουμε σε στενάκια που δεν φαντάζεται κανείς πως υπάρχουν και θα έρθουμε σε επαφή με μια Κούβα που θα μας μεταφέρει πίσω στον χρόνο. Θα κλέψουμε τη στιγμή με φωτογραφίες που μετά την επιστροφή μας θα μας θυμίζουν ότι υπάρχει ένα μέρος που δεν μοιάζει με κανένα άλλο στον κόσμο και που δύσκολα θα αλλοιωθεί. Θα σταματήσουμε για καφέ, για ποτό, για χορό, για παγωτό, για να χαζέψουμε σε αγορές ή απλώς για να σταθούμε, παρατηρώντας και αφήνοντας να μας συνεπάρει ο χαλαρός τρόπος ζωής μιας λαοθάλασσας ελεύθερης που είμαστε σίγουροι ότι θα αγαπήσετε. Όσοι το επιθυμούν, μπορούν να κάνουν και μια εκδρομή στο Βινιάλες (Πινάρ ντελ Ρίο), την κατεξοχήν καπνοπαραγωγό περιοχή της Κούβας. Το βράδυ το Versus μας επιφυλάσσει μια εντυπωσιακή βόλτα με τα αμερικάνικα αυτοκίνητα του '50, για να μεταφερθούμε στην Παλιά Πλατεία, όπου θα δειπνήσουμε υπό τους ήχους της πανταχού παρούσας κουβανικής μουσικής. Διανυκτέρευση.\n5η ΗΜΕΡΑ: ΑΒΑΝΑ – ΓΚΟΥΑΜΑ – ΦΑΡΜΑ ΚΡΟΚΟΔΕΙΛΩΝ – ΒΑΡΚΑΔΑ ΣΤΗ ΛΙΜΝΗ ΤΟΥ ΘΗΣΑΥΡΟΥ, ΧΩΡΙΟ ΙΝΔΙΑΝΟΥ – ΣΙΕΝΦΟΥΕΓΚΟΣ – ΤΡΙΝΙΔΑΔ\nΠρώτος σταθμός της σημερινής μας διαδρομής είναι η περιοχή Γκουαμά όπου θα επισκεφθούμε το κέντρο εκτροφής κροκοδείλων, όπου θα μπορέσουμε να φωτογραφηθούμε μαζί τους, αλλά και να τους γευτούμε, αφού το τοπικό εστιατόριο φημίζεται για τη σπεσιαλιτέ του “τηγανιά κροκόδειλου”. στη συνέχεια θα διασχίσουμε με ταχύπλοο τη Λίμνη του Θησαυρού για να γνωρίσουμε σε ένα πανέμορφο τοπίο το ομοίωμα χωριού των Ινδιάνων Ταϊνος, όπου με τη βοήθεια του ξεναγού μας θα μάθουμε περισσότερα για την ινδιάνικη κουλτούρα στην Καραϊβική. Χρόνος για αγορές των απαραίτητων σουβενίρ και συνεχίζουμε για το Σιενφουέγκος. Άφιξη και πανοραμική περιήγηση στην πόλη, η οποία ιδρύθηκε πριν 150 χρόνια από Γάλλους καλλιεργητές ζαχαροκάλαμου και είναι αντιπροσωπευτική του Γαλλικού χρώματος στην Κούβα. Λόγω του σχηματισμού του Κόλπου στον οποίο βρίσκεται, αποτέλεσε από την πρώτη στιγμή καταφύγιο για τους εξερευνητές και τυχοδιώκτες της Καραϊβικής. Ο τέλειος σχηματισμός των δρόμων της σε συνδυασμό με αποικιακά κτίρια που είναι πραγματικά στολίδια, αναδύουν το άρωμα ενός κοσμοπολίτικου αέρα. Από τα κυριότερα μνημεία είναι το αραβικής αρχιτεκτονικής παλάτι Μπάγιε, ένα αντίγραφο του Παρθενώνα που βρίσκεται στο κοιμητήριο της πόλης, το Πάρκο Μαρτί που προστατεύεται από την UNESCO και φυσικά το θέατρο Τομάς Τερί του 1889. Δεν θα παραλείψουμε να περιηγηθούμε κατά μήκος της παραλιακής, θαυμάζοντας τη φοινικογραμμή, που κοσμεί τον Κόλπο του «Μαργαριταριού του Νότου», όπως είναι γνωστή η πόλη. Συνεχίζουμε για το Τρινιδάδ, μία από τις πρώτες πόλεις που ίδρυσαν οι Ισπανοί στις αρχές του 16ου αι. Διανυκτέρευση.\n8η ΗΜΕΡΑ: ΒΑΡΑΔΕΡΟ – ΑΒΑΝΑ – ΠΤΗΣΗ ΓΙΑ ΚΑΝΚΟΥΝ (ΜΕΞΙΚΟ)\n9η ΗΜΕΡΑ: ΚΑΝΚΟΥΝ\n10η ΗΜΕΡΑ: ΚΑΝΚΟΥΝ – ΤΣΙΤΣΕΝ ΙΤΖΑ – ΜΕΡΙΔΑ\n11η ΗΜΕΡΑ: ΜΕΡΙΔΑ – ΜΕΞΙΚΟ ΣΙΤΙ (Πτήση)\nΜεταφορά στο αεροδρόμιο της πόλης και πτήση για την Πόλη του Μεξικού, μια από τις πολυπληθέστερες πόλεις του κόσμου. Υπήρξε, πριν τον ερχομό των Ισπανών Κατακτητών, η έδρα των Αζτέκων, αργότερα η πρωτεύουσα των αποικιοκρατών και σήμερα το ζωντανό σύγχρονο πολιτικό, οικονομικό, πολιτιστικό και διοικητικό κέντρο της χώρας. Άφιξη μεταφορά και τακτοποίηση στο ξενοδοχείο μας. Διανυκτέρευση.\n14η ΗΜΕΡΑ: ΜΕΞΙΚΟ ΣΙΤΙ (ΧΟΤΣΙΜΙΛΚΟ, ΟΙΚΙΑ ΦΡΙΝΤΑ ΚΑΛΟ) – ΠΤΗΣΗ ΓΙΑ ΑΘΗΝΑ\nΚατά τη διάρκεια της σημερινής μας ημέρας θα επισκεφθούμε την κοντινή περιοχή του Χοτσιμίλκο, γνωστό για τα κανάλια του, τα οποία δημιουργήθηκαν από ένα εκτενές σύστημα λιμνών και καναλιών που συνέδεε την περιοχή με την κοιλάδα του Μεξικού. Η υποχώρηση των υδάτων δημιούργησε τα κανάλια αυτά, μαζί με τεχνητά νησιά, τα "chinampas". Το θέαμα θα σας εντυπωσιάσει, αφού οι αλέγροι Μεξικάνοι, ντυμένοι με πολύχρωμες φορεσιές και τα γνωστά σε όλους σομπρέρο, οδηγούν τις ζωηρόχρωμες γόνδολές τους, τις "trajineras", στολισμένες με λογιών πράγματα, πουλώντας τα αγαθά τους και τραγουδώντας παραδοσιακά τραγούδια! Στη συνέχεια θα επισκεφθούμε το σπίτι της Φρίντα Kάλο. Ελεύθερο πνεύμα, εκρηκτική, πανσεξουαλική, ανένταχτη αλλά και εύθραυστη τόσο στην ψυχή όσο και στο σώμα, η Μεξικανή καλλιτέχνιδα, η "κόρη της φωτιάς", ακολούθησε με απόλυτη πίστη τον προσωπικό, ασυμβίβαστο δρόμο της. Το Μουζέο Κάζα Φρίντα Κάλο είναι ένα από τα πιο ξακουστά αξιοθέατα της Πόλης του Μεξικού. Η αναγνώρισή της μετά τον θάνατό της από τον χώρο της τέχνης, είναι πλέον εμφανής. Πολλές εκθέσεις ανά τον κόσμο την τιμούν, εκθέτοντας έργα της και μαζί αυτά του αξέχαστου παρτενέρ της ζωής της, του Ντιέγκο Ριβέρα. Το σπίτι της, η Casa Azul στο Coyocacau της Πόλης του Μεξικού, όπου έζησε τα τελευταία χρόνια της ζωής της και όπου απεβίωσε, είναι σήμερα μουσείο και δημοφιλής προορισμός επισκεπτών (επίσκεψη συμπεριλαμβάνεται). Στη συνέχεια μεταφορά στο αεροδρόμιο και πτήση επιστροφής μέσω ενδιάμεσου σταθμού.\n15η ΗΜΕΡΑ: ΑΦΙΞΗ ΣΕ ΑΘΗΝΑ-ΘΕΣΣΑΛΟΝΙΚΗ-ΛΑΡΝΑΚΑ\nΞενοδοχεία: στην Αβάνα το υπερπολυτελές Melia Cohiba 5* (3 διανυκτερεύσεις), στο Βαραδέρο 5* All Inclusive(2 διανυκτερεύσεις), στο Τρινιδάδ 4* (1 διανυκτέρευση). Στο Κανκούν χρησιμοποιούμε ξενοδοχείο 5*, στο Μέξικο Σίτι και τη Μέριδα χρησιμοποιούμε ξενοδοχεία της αλυσίδας Fiesta Americana. Στα ξενοδοχεία στο Μεξικό δεν πρέπει να αναζητάμε πολυτέλεια. Είναι απλά και ευχάριστα ξενοδοχεία.\nΠρωινό καθημερινά και 7 γεύματα συνολικά στην Κούβα.\nΠρωινό καθημερινά στο Μεξικό.\nΒόλτα στην Αβάνα με τα παραδοσιακά αυτοκίνητα του ΄50, δείπνο και ποτό σε τοπικό εστιατόριο.\nΜουσείο Ρούμι στην Αβάνα.\nΕπίσκεψη σε φυτεία καπνού και επίδειξη παρασκευής πούρων.\nΜαυσωλείο του Τσε στη Σάντα Κλάρα.\nΕπίσκεψη στο Χοτσιμίλκο και το μουσείο της Φρίντα Κάλο.\nΦόροι, επιβάρυνση καυσίμων, φιλοδωρήματα, αχθοφορικά & επιπλέον πακέτο ασφάλειας (Ατυχήματος, απώλειας αποσκευών, δαπάνες επαναπατρισμού λόγω ατυχήματος ή ασθένειας, δαπάνες για έξοδα επέκτασης ταξιδιού λόγω ατυχήματος, δαπάνες για έξοδα επίσκεψης συγγενούς στο εξωτερικό, δαπάνες για επείγουσα επιστροφή στην Ελλάδα, απώλεια ταξιδιωτικών εγγράφων και έξτρα καλύψεων όπως ιατροφαρμακευτικές και νοσοκομειακές δαπάνες, ασφάλεια προκαταβολής κ.α.), τα οποία καταβάλλονται υποχρεωτικά στην Αθήνα. Ζητήστε πληροφορίες από το τμήμα κρατήσεων για την ακριβή περιγραφή των καλύψεων, το ύψος για την κάθε μια κάλυψη, και τους όρους των καλύψεων για αποφυγή παρεξηγήσεων. Οι φόροι για το ταξίδι στην Κούβα ανέρχονται σε 840 €\nΒίζα Κούβας (Το κόστος συμπεριλαμβάνεται στην παραπάνω τιμή).\nΣτην έξοδο από την Κούβα πληρώνετε τοπικά φόρο εξόδου 25 CUC. (Το κόστος συμπεριλαμβάνεται στην παραπάνω τιμή).\nΠροσπαθώντας να αποτυπώσουμε τους λόγους για τους οποίους όταν ρωτάς κάποιον με ποιο γραφείο ταξίδεψες στην Κούβα σου απαντάει :\n“Μα φυσικά με το Versus”, καταλήξαμε στους παρακάτω:\nΣτο πρόγραμμα περιλαμβάνεται επίσκεψη στο μουσείο Havana Club για να δούμε πως παρασκευάζεται το ρούμι (Η ΕΚΔΡΟΜΗ ΑΥΤΗ ΤΟΠΙΚΑ ΣΤΗΝ ΚΟΥΒΑ ΣΤΟΙΧΙΖΕΙ 50-70 €)\nEπίσκεψη στο κέντρο εκτροφής κροκοδείλων στην Γκουάμα, βαρκάδα στην Λίμνη του Θησαυρού!\nΕμπειρότατος Έλληνας αρχηγός-ξεναγός (και όχι τοπικός ελληνόφωνος), ο οποίος γνωρίζει πολύ καλά τη χώρα και θα σας προτείνει λύσεις ώστε η διαμονή να σας μείνει αξέχαστη. Ο αρχηγός θα είναι μαζί σας σε όλη τη διάρκεια της παραμονής σας στην Κούβα. Θα σας μυήσει στην πραγματική της ζωή, θα σας μάθει την ιστορία της, θα σας διηγηθεί τους μύθους της, θα σας δείξει πώς διασκεδάζουν οι Κουβανοί και όχι οι τουρίστες στην Κούβα, θα σας βάλει στα σπίτια τους να αφουγκραστείτε τους ήχους και τους ψιθύρους των ανθρώπων, την ατμόσφαιρα του μεσοπολέμου, το ρούμι και τη μυρωδιά των πούρων. Παρατηρείστε ότι το ταξίδι του Versus Travel το συνοδεύει Έλληνας αρχηγός και όχι ελληνόφωνος τοπικός αντιπρόσωπος. Βλέπετε και ζείτε περισσότερη και πιο γνήσια Κούβα. Δεν είναι τυχαίο που πολλοί ταξιδιώτες που γύρισαν από ένα τέτοιο ταξίδι λένε ότι η Κούβα δεν ήταν αυτό που φαντάζονταν. Σίγουρα δεν είδαν την πραγματική Κούβα. Το ταξίδι μας στην Κούβα δεν είναι ένα συνηθισμένο πρόγραμμα. Εμείς διεισδύουμε στη ζωή και στη φιλοσοφία της χώρας με έναν ιδιαίτερο τρόπο. Η Κούβα με το Versus θα σας μείνει αξέχαστη!!!\nΆλλο ένα δείγμα της πληρότητας με την οποία το Versus Travel φτιάχνει τα προγράμματά του. Συνεχίζοντας το ταξίδι μας στο Μεξικό θα μπορούσαμε να αρκεστούμε σε μια ξενάγηση στο Μέξικο Σίτι και σε άλλη στις Πυραμίδες και την Παναγία της Γουαδελούπης. Ωστόσο, το Versus Travel, πάντα κοντά στον ταξιδιώτη που τα θέλει όλα, έχει εμπλουτίσει το πρόγραμμά του με διαμονή στο κοσμοπολίτικο Κανκούν καθώς και με επίσκεψη στα κανάλια του Χοτσιμίλκο και στο σπίτι της Φρίντα Kάλο). Έτσι έχουμε μια εκτεταμένη άποψη του Μέξικο Σίτι, αλλά και μιας πολύ μεγάλης περιοχής γύρω από αυτό.\nΕπισκεφθείτε καλλιέργεια πούρων, το μουσείο του HavanaClub και το Μουσείο της Πόλης στην Αβάνα\nΧαλαρώστε και απολαύστε τα τυρκουάζ νερά και την ομορφότερη παραλία της Καραϊβικής, στο κοσμοπολίτικο Βαραδέρο, και τις παραλίες του Κανκούν.\nΕξερευνήστε μέσα στη ζούγκλα με την οργιώδη βλάστηση τον μαγευτικό αρχαιολογικό χώρο του Τσιτσέν Ιτζά.\nΑκούστε παραδοσιακά τραγούδια από τους αλέγρους Μεξικάνους με τις πολύχρωμες φορεσιές και τα σομπρέρο τους, που οδηγούν τις ζωηρόχρωμες γόνδολές τους στα κανάλια του Χοτσιμίλκο .\nΜυηθείτε στα μυστικά της απαράμιλλης τέχνης της Φρίντα Κάλο στο μουσείο της κορυφαίας ζωγράφου.\nΣτην Αβάνα χρησιμοποιούμε το πολυτελές Melia Cohiba 5*,\nΣτο Βαραδέρο το ξενοδοχείο μας είναι το Melia Varadero 5* All Inclusive,\nμε διαμονή στο κοσμοπολίτικο Κανκούν καθώς και με επίσκεψη στα κανάλια του Χοτσιμίλκο και στο σπίτι της Φρίντα Kάλο


XaZoKoUtIA: Δεν θα γονατίσει ο ελληνικός λαός\nΔεν θα γονατίσει ο ελληνικός λαός. Ακόμα και οι γενοκτονίες δεν κατάφεραν να μας καταστρέψουν ούτε και οι δύο παγκόσμιοι πόλεμοι. Οι δυσκολίες υπάρχουν, αλλά υπήρχαν πάντα. Απλώς δεν πρέπει να ξεχάσουμε την ικανότητά μας να φωνάζουμε παρόν σε κάθε καταμέτρηση ανά τους αιώνες. Ξέρουμε από πληγές και γνωρίζουμε τον τρόπο να τις προσπερνάμε. Δεν θα περάσουν οι προπαγάνδες της ηττοπάθειας, διότι ο καθένας μας δεν είναι παρά μια κορυφή ενός δέντρου που έχει τις ρίζες του βαθιά καρφωμένες μέσα στο χρόνο.\nΚαι δεν είναι τα φαινόμενα ...\nτης μόδας που μπορούν να μας κατασπαράξουν. Άνθρωποι σαν τον Μίκη μας, μάς δείχνουν τον δρόμο.\nΌσο έχουμε μαζί μας γίγαντες τέτοιου βεληνεκούς δεν έχουμε να φοβηθούμε τίποτα. Μπορεί για τους άλλους να είμαστε μια λεπτομέρεια πάνω στο γεωπολιτικό σκηνικό, αλλά αυτή η λεπτομέρεια είναι πάντα εδώ, παρούσα ακόμα κι αν είναι καταπατημένη μερικές φορές.\nΔεν είμαστε μόνο θύματα. Ο ελληνικός λαός μπορεί να δέχεται αμφισβητήσεις, συνεχίζει να παράγει το έργο του. Ξέρει να αντιστέκεται, όταν υπάρχει κίνδυνος κι έχει τους δικούς του που βρίσκονται πάντα σε ετοιμότητα. Επιπλέον, ακόμα και μέσα στα δεινά δεν φοβάται να κάνει καινοτομίες οι οποίες δεν είναι μόνο προς όφελος του, αλλά για ολόκληρη την ανθρωπότητα. Άνθρωποι σαν τον Ελ Γκρέκο δεν περίμεναν τίποτα από τους άλλους και τα έδωσαν όλα. Ο Ελύτης κι ο Σεφέρης δεν έγραψαν μόνο για την Ελλάδα. Μέσω του ελληνισμού άγγιξαν όλη την Ανθρωπότητα. Και στον επιστημονικό τομέα, άνθρωποι σαν τους Καραθεοδωρή, Παπακυριακόπουλο και Παπανικολάου δημιούργησαν έργο με παγκόσμια εμβέλεια ακόμα κι αν δέχτηκαν κατηγορίες από την ίδια τους την πατρίδα. Ξεπέρασαν όλοι τους την κοινωνική μιζέρια, για να προσφέρουν με την αντίστασή τους, με τη θυσία τους. Αυτοί οι άξιοι, θέλουν δεν θέλουν οι άλλοι που μας υποσκάπτουν, ήταν Έλληνες, όπως κι ο Μητρόπουλος κι η Κάλλας. Ο ελληνικός λαός δεν μπορεί να ξεχάσει τα επιτεύγματα και τα κατορθώματα των δικών του, επειδή δέχτηκε κριτικές. Δεν περίμενε ποτέ βοήθεια παρά μόνο στα μυθιστορήματα και κατάφερε να επιζήσει και μετά από μεγάλες καταστροφές. Ναι είναι ένας μικρός λαός με ελάχιστο πληθυσμό. Αλλά αυτό δεν αλλάζει τίποτα. Παραμένει ικανός όχι μόνο να επιβιώσει κάτω από αντίξοες συνθήκες, αλλά μπόρεσε να αποτελέσει και παράδειγμα προς μίμηση λόγω της αντίστασής του. Δεν είναι μικρό πράγμα το να είσαι Έλληνας, όχι για λόγους εθνικιστικούς και γελοίους, αλλά γιατί το βήμα έχει το βάρος της μνήμης ακόμα και σε χώρους της λήθης. Και δεν είναι τυχαίο, αν επινοήσαμε ως λαός μέσω της γλώσσας μας μα και της σκέψης μας έννοιες τόσο αφαιρετικές όσο είναι τα μαθηματικά, η μουσική κι η στρατηγική. Είμαστε εδώ για να δώσουμε, όχι για να πάρουμε!\nΑναρτήθηκε από XaZoKoUtIA στις 1:57 π.μ.


Suffrazette in the city: Δεν φταίω εγώ που μεγαλώνω\nΌλοι έχουμε γνωρίσει ανθρώπους, διαφορετικούς από εμάς και σίγουρα δεν ήταν λίγες οι φορές που τους αποκαλέσαμε τρελούς.\nΜιλώ όμως για τους ανθρώπους, που αγαπούν τη βροχή και χαμογελούν κάθε φορά που μουσκεύει τα πάντα και τους άλλους που δακρύζουν σαν ο ήλιος λάμπει.\nΕκείνη λοιπόν, αντιπροσωπεύει το είδος των ανθρώπων αυτών και θέλει να αφηγηθώ την ιστορία της, με σκοπό να μάθουν και άλλοι που έχουν τις ίδιες συνήθειες με εκείνη, κάποια πράγματα για τον λόγο που υπάρχουν.\nΑλήθεια μπορεί να υπάρχει κάποιος λόγος που κάποιοι άνθρωποι είναι ξεχωριστοί;\nΕκείνο το βράδυ των γενεθλίων της όμως, συνειδητοποίησε πως τα μάτια της, ήταν ακόμα ανοιχτά, παρ’ όλο που η ώρα ήταν περασμένη τρεις και της φαίνεται παράξενο. Μάλλον είναι αυτή η λάθος συνεννόηση με το μυαλό, που του λες κοιμήσου και καταλαβαίνει θυμήσου.\nΘυμήσου...Και αρχίζεις να θυμάσαι, ανθρώπους, καταστάσεις, προβλήματα. Και οι σκέψεις δεν σταματούν, αλλά ποιος μπορεί να σταματήσει τον νου όταν αρχίσει να αναθεωρεί;\nΆρχισε να αναπολεί τα παιδικά της χρόνια. Τότε που έκρινε πως τα χρόνια αργούν να περάσουν, τότε που φρονούσε πως κάθε στεναχώρια θα έμενε για πάντα χαραγμένη μέσα της, θα την καυτηρίαζε μέρα με την μέρα όλο και πιο πολύ.\nΤότε που κανείς δεν καταλάβαινε το μοναδικό γέλιο της σε αντίθεση με τον μουντό καιρό που επικρατούσε, τότε που κανείς δεν μπορούσε να εξηγήσει την στεναχώρια της όταν ο ήλιος έλαμπε άλικος και φώτιζε τα πάντα γύρω της.\nΚάποτε αδημονούσε να μεγαλώσει, έκανε όνειρα για ταξίδια μακρινά και για μια ευτυχισμένη οικογένεια. Μα τώρα! Tώρα θέλει να γυρίσει τον χρόνο πίσω διά μαγείας.\nΕίχε διαφορετικές προτιμήσεις από τα παιδιά της ηλικίας της, τόσο στο πως θα καταναλώσει τον ελεύθερο χρόνο της όσο και στις μουσικές της προτιμήσεις και αυτό ήταν ένα πρόβλημα που απασχολούσε πολύ κάποιους δικούς της ανθρώπους, τους οποίους προσπαθούσε να αποφύγει και όταν αυτό ήταν αναπόφευκτο, δεν ανακατευόταν στις συζητήσεις τους περί του θέματος αυτού.\nΕπανέφερε στην μνήμη της τον πρώτο της έρωτα,.Αχ! Αυτός ο πρώτος έρωτας. Αξέχαστα της έχουν μείνει τα βράδια που ξενυχτούσε περιμένοντας το μήνυμα του για να αποκοιμηθεί. Μία αγάπη που πίστευε πως θα κρατήσει για πάντα και έπλαθε όνειρα για το μέλλον τους, ενώ εκείνος της έλεγε το πόσο την αγαπά.\nΌνειρα που μείνανε γραμμένα σε μία σελίδα τετραδίου, όνειρα που δεν πραγματοποιήθηκαν ποτέ και σιγά σιγά πλησιάζει το τέλος της γραμμής.\nΑπό τότε που ήταν μικρή είχε την αίσθηση ότι κάτι δεν πάει καλά, όταν περπατούσε άλαλη στη βροχή σαν θλιμμένη Καρυάτιδα και κανείς δεν την άκουγε, κανείς δεν έβλεπε τα βήματα της, καταλάβαινε πως είναι διαφορετική.\nΉταν από τους ανθρώπους που έρχονται στον κόσμο για να υποστούν τις αμαρτίες των άλλων, από τους ανθρώπους που δίνουν τα πάντα για τους άλλους και στο τέλος μένουν στον άσο μόνοι τους, φορώντας τρύπια ρούχα, όμως δεν τους ενοχλεί αυτό, τους πειράζει που εκτός από τις τρύπες που έχουν στη φορεσιά τους, έχουν και μεγάλες λακκούβες που οι άλλοι δημιούργησαν στις καρδιές τους.\nΠροσπαθούσε να ξεχάσει τους ανθρώπους που την πρόδωσαν, μάταια όμως, αντίθετα τους αγαπούσε τόσο που γινόταν ο φύλακας άγγελος τους δίχως να το καταλαβαίνει. Ένιωθε όμως πολλές φορές μία εσωτερική δύναμη, πίστευε και πιστεύει πως είναι από τους τυχερούς ανθρώπους που έχουν συναντήσει τον Θεό, ακόμα και αν αυτό σημαίνει πως βούτηξε σαν χρυσόψαρο μέσα σε μία γυάλα με βρώμικο νερό, αφού πνίγηκε για πάντα στον καημό.\nΜεγάλωσε και δεν το κατάλαβε, ένιωθε πάντα μεγάλη, με την διαφορά του ότι πλέον είναι ανεξάρτητη και δεν δέχεται την βοήθεια κανενός.\n“ Δεν φταίω εγώ που μεγαλώνω, φταίει η ζωή που είναι μικρή” έλεγαν οι στίχοι του αγαπημένου της τραγουδιού, την συντρόφευε από έφηβη έως και σήμερα. Δεν κατάλαβε το πότε μεγάλωσε, της φαίνεται μικρή η ζωή, όπως λένε οι στίχοι από το αγαπημένο της τραγούδι.\nΆραγε μεγάλωσε ή ήταν πάντα ώριμη και υπεύθυνη για τον εαυτό της; Δεν γίνεται αυτό θα σκέφτονται οι περισσότεροι και θα γελούν με την σκέψη της αυτή, οι άλλοι όμως που της μοιάζουν θα αναρωτηθούν όπως και εκείνη.\nΖει την υπόλοιπη ζωή της περιμένοντας μία απάντηση στην απορία της, ίσως έρθει από μία ψυχή που υποφέρει τον ίδιο πόνο. Διότι “άνθρωπος” θα πει “άνω θρώσκω” δηλαδή κοιτώ ψηλά και εκείνη πάντα αυτό κάνει.\nΑυτή είναι απάντηση της, όταν την ρωτούν το γιατί κλαίει όταν βλέπει τον ήλιο και γιατί χαμογελά όταν βρέχει. Γιατί ξέρει πως όταν λάμπει ο ήλιος την επόμενη μέρα θα βρέξει και γιατί γνωρίζει πως μετά την βροχή, οι ακτίνες του ηλίου λούζουν όλη τη φύση.\nΔιότι κοιτάει ψηλά.\nΔεν ανησυχεί που είναι μόνη της, άλλωστε αυτή τους αγαπά όλους.\nΑυτή είναι η ιστορία μιας καρδιάς όμορφης σαν των θαλασσών του Νότου, που δεν μιλά για τους διαφορετικούς ανθρώπους, αλλά για τους μοναδικούς, Γι’ αυτούς που χαράζουν μόνοι τους την γραμμή της ζωής τους, μεγαλώνουν από μικροί χωρίς να φταίνε.\nΕτικέτες βροχή, ηλικία, μεγαλώνω, μοναδικός, χρόνος, ώριμος


Ανάρτηση F30 - Page 4 - BMWForum.gr\n28-10-18, 08:42 #31\nΑφού θα είναι όλα στην εντέλεια βάζεις όποιο σετ ελαστικών αγαπάς και είσαι πρώτος.\nΌλα αυτά σου τα λέω γιατί τα έκανα με αυτή την σειρά με μέχρι να τα κάνω για πρώτη φορά νόμιζα ότι το αυτοκίνητο πήγαινε καλά.\nΌταν το πήρα ήταν άλλο αυτοκίνητο! Και φάνηκε η διαφορά γιατί όλα αυτά τα έκανα μέσα σε μία βδομάδα.\nmod: Το θέμα μεταφέρθηκε στο Ελαστικά & Αναρτήσεις\n28-10-18, 15:41 #32\nΚαλησπερα και χρόνια πολλά για τη σήμερινη επέτειο ! Επανέρχομαι με 2 φωτο .. που ίσως κάποιος ποιο έμπειρος καταλάβει που μπορεί να βρήκε η ζάντα και προκάλεσε αυτή τη ζημιά σε λάστιχο και με πόση δύναμη . Υπάρχει περίπτωση να επηρέασε το ψαλίδι ;;;;; Στην αντίστοιχη μπροστινή μεριά .\nA36FF5F9-D219-43B0-933E-208B28EEFFD8.jpg (79,0 KB, 25 εμφανίσεις)\nC390C6C2-548D-493C-8F12-C39B5D4C28FA.jpg (72,0 KB, 26 εμφανίσεις)\n28-10-18, 17:56 #33\nΑρχικό μήνυμα απο Χρηστος ο λαρισαιος\nΦίλε μου εγω εχω παθει ακριβώς το ίδιο σε αποσπωμενο κολονάκι σε πεζόδρομο .. το είχαν βγάλει και η βάση προεξείχε και δεν φαινόταν..πάτησα το σημείο που προεξέχει για να βάλεις την κλειδαριά πήρε κλίση και ''έφαγε'' τη ζάντα.. άμα το πατούσες με ταχύτητα θα το καταλάβαινες εκείνη τη στιγμή.. μιας και είσαι από Λάρισα στο φρούριο την έπαθα κι εγώ με F30\n28-10-18, 23:20 #34\nΧρήστο περισσότερο για γδάρσιμο από κάποιο αιχμηρό αντικείμενο παρά για χτύπημα μου κάνει.


Το Καταφύγιό μας Κάτω από την Αδιάφθορη «Βασιλεία των Ουρανών» — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw76 15/2 σ. 109-115\nΤο Καταφύγιό μας Κάτω από την Αδιάφθορη «Βασιλεία των Ουρανών»\nΗ ΘΕΡΑΠΕΙΑ ΚΑΙ ΤΟ ΚΑΤΑΦΥΓΙΟ\nΕΝΑ ΑΔΙΑΦΘΟΡΟ ΚΑΤΑΦΥΓΙΟ\nΤΟ ΑΠΑΤΗΛΟ ΚΑΤΑΦΥΓΙΟ ΤΩΝ ΑΝΘΡΩΠΟΠΟΙΗΤΩΝ ΚΥΒΕΡΝΗΣΕΩΝ\n1. Ποιοι είναι μερικοί λόγοι που μας κάνουν να μη αισθανώμεθα ασφαλείς, και σε ποιο επείγον ερώτημα μας οδηγούν;\nΑΙΣΘΑΝΘΗΚΑΤΕ ποτέ την ανάγκη ν’ αναζητήσετε καταφύγιο, να βρήτε ένα τόπο καταφυγίου και προετοιμασίας από κίνδυνο ή θλίψι; Ίσως είσθε ένας απ’ αυτούς που θυμούνται ακόμη ζωηρά πώς έτρεχαν να κρυφτούν σ’ ένα αντιαεροπορικό καταφύγιο πολλές νύχτες στη διάρκεια του πολέμου, κι αυτό σας έδινε ένα αίσθημα προστασίας, ένα μέτρο ανακουφίσεως. Αλλά τι μπορούμε να πούμε για τους κινδύνους και την έντασι των συνθηκών της εποχής μας; Σαν άνδρας, αισθάνεστε ασφαλής στο επάγγελμά σας; Σαν γυναίκα, αισθάνεσθε ασφαλής στην οικονομική σας ζωή και στις προσωπικές σας σχέσεις; Είναι ασφαλές για σας ή για τα παιδιά σας να βγαίνουν μόνα των την νύχτα ή ακόμη και την ημέρα; Θα μπορούσαμε ν’ αναφέρωμε πολλούς ακόμη λόγους που σας κάνουν να μη αισθάνεστε ασφαλής, όπως είναι ο πληθωρισμός, οι βανδαλισμοί, τα ναρκωτικά, η μόλυνσις και άλλα παρόμοια. Οι παγκόσμιες συνθήκες ποτέ δεν ήσαν πιο μελανές. Η παγκόσμια στενοχωρία εντείνεται. Η αδυναμία του ανθρώπου γίνεται ολοένα και πιο έκδηλη. Η ανακούφισις από ανθρώπινες πηγές είναι προφανώς αδύνατη. Μια ειλικρινής κραυγή βγαίνει από τις καρδιές των ανθρώπων, Πού μπορούμε να βρούμε αυτό τον τόπο του ασφαλούς καταφυγίου;\n2. (α) Πώς το έτος 1914 μ.Χ. ήταν ένα σημαντικό σημείο στροφής; (β) Από τότε πώς η κλιμάκωσις των δυσχερειών έχει γίνει φανερή;\n2 Πριν απαντήσωμε σ’ αυτή την ερώτησι, ας ερευνήσωμε τη ριζική αιτία αυτών των πραγμάτων. Πότε και πώς άρχισαν όλα αυτά; Κάνοντας μια διαδρομή στο παρελθόν βλέπομεν ότι το 1914 μ.Χ. ήταν ένα σημαντικό σημείο στροφής. Ως το καλοκαίρι εκείνου του έτους οι προοπτικές ήσαν καλές. Υπήρχε το Μόνιμο Δικαστήριο Διαιτησίας στην Ευρώπη για τη διευθέτηση των διεθνών δυσχερειών. Η ζωή για πολλούς ήταν ευχάριστη και γεμάτη υποσχέσεις. Κατόπιν ήλθε ο Α΄ Παγκόσμιος Πόλεμος σαν ’κεραυνός εν αιθρία,’ που άρχισε με ένα μόνο πυροβολισμό και εξελίχθηκε σε βροχή βομβών από τον ουρανό. Όλοι ήλπιζαν ότι αυτός θα ήταν ο πόλεμος που θα τερμάτιζε όλους τους πολέμους. Αντιθέτως άνοιξε το δρόμο για τον Β΄ Παγκόσμιο Πόλεμο. Και σήμερα, η συσσώρευσις πυρηνικών όπλων για ατομικό πόλεμο απειλεί την ίδια την ύπαρξί μας. Αυτή η κλιμάκωσις παρατηρείται επίσης και σε άλλους τομείς. Ο παγκόσμιος πληθυσμός αυξάνει σαν το ανατοκιζόμενο κεφάλαιο χρημάτων που έχουν επενδυθή. Καθώς αυξάνουν τα στόματα που πρέπει να τραφούν, γίνονται συζητήσεις, για παγκόσμια πείνα στο εγγύς μέλλον. Και τι μπορούμε να πούμε για την εκτεταμένη ανάπτυξι των λοιμών; Εκτός από την «Ισπανική γρίππη» του 1918 που είχε 20 εκατομμύρια θύματα, σήμερα, με την ανεκτική μας κοινωνία, τα απεχθή αφροδίσια νοσήματα έχουν γίνει επιδημία. Το έγκλημα, η βία και η ανομία βρίσκονται στην ημερησία διάταξι. Με την αυξανόμενη ανάγκη για αυτοσυντήρησι και με τόσο μεγάλο ανταγωνισμό, απληστία, κλοπή και εκμετάλλευσι, η έμφυτη ανθρώπινη ιδιοτέλεια είναι επόμενο ν’ αυξάνη. Και με την απώλεια της αγάπης για τον πλησίον, η αγάπη για τον Θεό έχει ψυχρανθή. Και όχι μόνον έχει ψυχρανθή, αλλ’ είναι και πολύ δημοφιλές σήμερα να λέγουν ότι ο Θεός είναι νεκρός! Βεβαίως, παραδεχόμεθα ότι υπάρχουν ακόμη πολλά άτομα που έχουν καλή καρδιά και ζουν μια ευπρεπή ζωή, αλλά πρέπει επίσης να παραδεχθούμε ότι και γι’ αυτούς τα πράγματα γίνονται πιο δύσκολα.\n3. (α) Πώς οδηγούμεθα να βρούμε την πραγματική σημασία των σημερινών συνθηκών: (β) Ποιο σημαντικό ερώτημα ωδήγησε στη μεγάλη προφητεία του Ιησού Χριστού;\n3 Σκιαγραφήσαμε, έτσι, τη γενική τάσι των πραγμάτων από το 1914, αλλ’ εξακριβώσαμε τη βασική αιτία; Και, ακόμη πιο σπουδαίο, ποιο είναι το φάρμακο; Υπάρχει φάρμακο; Πώς μπορούμε να βρούμε μια ικανοποιητική απάντησι σ’ αυτές τις ερωτήσεις; Σε ποιον μπορούμε να πάμε; Ευτυχώς, υπάρχει κάποιος που μπορεί να μας δώση και ήδη μας έχει δώσει απολύτως ικανοποιητικές απαντήσεις σ’ όλα αυτά τα ερωτήματα. Σας υπενθυμίζομε ότι από το 1876 ακόμη ο Σπουδαστής των Γραφών που έγινε ο πρώτος πρόεδρος της Βιβλικής και Φυλλαδικής Εταιρίας Σκοπιά εδήλωσε δια του τύπου ότι οι Βιβλικοί «καιροί των Εθνών» θα τελείωναν το φθινόπωρο του 1914 προξενώντας άνευ προηγουμένου αναταραχή σ’ ολόκληρο τον κόσμο. Από πού είχε λάβει αυτή την πληροφορία; Από τον Λόγο του Θεού, την Αγία Γραφή, και ιδιαίτερα από τον Δανιήλ 4:16, 23, 25, 32 και τη μεγάλη προφητεία που έδωσε ο Ιησούς Χριστός, ο Υιός του Θεού, που ενεπνεύσθη από το άγιο πνεύμα του Θεού. Αυτή η προφητεία αποτελεί ένα ολοκληρωμένο τμήμα του λόγου του Θεού και έχει καταγραφή στον Ματθαίο 24:4-51 και επίσης στον Μάρκο 13:5-37 και στον Λουκά 21:8-36. Η προφητεία εδόθη ως απάντησις μιας αξιοσημείωτης ερωτήσεως που έθεσαν οι μαθηταί του Ιησού: «Ειπέ προς ημάς πότε θέλουσι γείνει ταύτα, και τι το σημείον της παρουσίας σου και της συντελείας του αιώνος;» (Ματθ. 24:3) Ναι, ο Ιησούς προείπε το τέλος ενός συστήματος πραγμάτων (ή αιώνος), όχι μόνον για την εποχή του, αλλά μ’ ένα παράλληλο τρόπο και για την εποχή μας. Προσδιώρισε επίσης και το τόσο απαραίτητο καταφύγιο που μας ενδιαφέρει ιδιαίτερα.\n4. Ποια ήταν η άμεση εκπλήρωσις της προφητείας του Ιησού, και με ποιο παράλληλο τρόπο θα είχε εκπλήρωσι στην εποχή μας;\n4 Εξετάζοντας με συντομία την άμεση εκπλήρωσι της προφητείας του Ιησού στις ημέρες του και στις ημέρες των μαθητών του, γνωρίζομε ότι αυτά που είχαν προλεχθή ότι θα συνέβαιναν και που έφθασαν στο κατακόρυφο με την ερήμωσι του ναού, του «αγίου τόπου,» και της «αγίας πόλεως,» της Ιερουσαλήμ, καθώς και της επαρχίας της Ιουδαίας στο έτος 70 μ.Χ. εσημείωσαν το ολέθριο τέλος εκείνου του συστήματος πραγμάτων. Τι μπορούμε όμως να πούμε για την εποχή μας; Βλέπομε όλα εκείνα που προείπε ο Ιησούς και που αποτελούν το σύνθετο «σημείο» που θα εσημείωνε την παρουσία του και τη συντέλεια του συστήματος πραγμάτων; Έχομε ήδη αναφέρει αρκετά απ’ αυτά τα σημεία και, ακόμη και χωρίς να λάβωμε υπ’ όψιν την χρονολογική τοποθέτησι σχετικά με τους «καιρούς των Εθνών,» μπορούμε να πούμε με εμπιστοσύνη ότι το 1914 εσημείωσε πέρα από κάθε αμφιβολία την αρχή των «εσχάτων ημερών» αυτού του συστήματος πραγμάτων οπότε, όπως είπε ο Παύλος, «θέλουσιν ελθεί καιροί κακοί.»—2 Τιμ. 3:1.\n5. Πώς ο Ιησούς υπέδειξε στο κατά Λουκάν 21:28-31 το μόνο καταφύγιο στο οποίο πρέπει να σπεύσωμε;\n5 Η επόμενη ερώτησις είναι, Υπάρχει κάποια θεραπεία; Δεν υπάρχει θεραπεία για το παρόν σύστημα πραγμάτων. Σύμφωνα με τον Λόγο του Θεού, είναι δικαιολογημένα καταδικασμένο σε καταστροφή. Αλλά δεν υπάρχει τίποτε στο οποίο να στραφούν οι άνθρωποι σήμερα για ν’ αποφύγουν την επιρροή των κακών που συμβαίνουν στη σημερινή εποχή; Ασφαλώς υπάρχει, και σ’ αυτό ακριβώς ελκύεται η προσοχή μας, στο υψίστης σπουδαιότητας καταφύγιο στο οποίο πρέπει να καταφύγωμε χωρίς καθυστέρησι. Παρατηρήστε τα λόγια του Ιησού όταν είπε:\n«Όταν δε ταύτα αρχίσωσι να γίνωνται, ανακύψατε και σηκώσατε τας κεφαλάς σας, διότι πλησιάζει η απολύτρωσίς σας. Και είπε προς αυτούς παραβολήν· Ίδετε την συκήν και πάντα τα δένδρα. Όταν ήδη ανοίξωσι, βλέποντες γνωρίζετε αφ’ εαυτών ότι ήδη το θέρος είναι πλησίον. Ούτω και σεις, όταν ίδητε ταύτα γινόμενα, εξεύρετε ότι είναι πλησίον η βασιλεία του Θεού.»—Λουκάς 21:28-31.\n6. (α) Πώς ο Ιησούς επροσδιώρισε την ταυτότητα του βασιλέως της βασιλείας του Θεού; (β) Ποια πρόσθετη επιβεβαίωσι βρίσκομε στις Εβραϊκές Γραφές;\n6 Αυτό είναι λοιπόν! Αυτή η «βασιλεία του Θεού» αξίζει να λάβη την αμέριστη προσοχή μας. Ποιος είναι ο βασιλεύς αυτής της βασιλείας; Ακριβώς πριν από τα προαναφερθέντα λόγια, ο Ιησούς, αναφερόμενος στον εαυτό του, είπε: «Και τότε θέλουσιν ιδεί τον Υιόν του ανθρώπου ερχόμενον εν νεφέλη μετά δυνάμεως και δόξης πολλής.» Και αμέσως μετά απ’ αυτή την προφητεία είπε τρεις παραβολές, η τελευταία από τις οποίες ήταν σχετική με τα πρόβατα και τα ερίφια που άρχιζε ως εξής: «Όταν δε έλθη ο Υιός του ανθρώπου εν τη δόξη αυτού και πάντες ο άγιοι άγγελοι μετ’ αυτού, τότε θέλει καθήσει επί του θρόνου της δόξης αυτού.» (Λουκ. 21:27· Ματθ. 25:31) Δεν υπάρχει αμφιβολία για το ποιος είναι ο κεχρισμένος Βασιλεύς της βασιλείας του Θεού. Και δεν υπάρχει αμφιβολία ότι είναι άξιος! Πρώτον, εκκένωσε πρόθυμα τον εαυτό του από την προηγουμένη ουράνια δόξα του και κατόπιν, «ευρεθείς κατά το σχήμα ως άνθρωπος, εταπείνωσεν εαυτόν γενόμενος υπήκοος μέχρι θανάτου, θανάτου δε σταυρού. Δια τούτο και ο Θεός υπερύψωσεν αυτόν και εχάρισεν εις αυτόν όνομα το υπέρ παν όνομα.» (Φιλιππ. 2:5-11) Είναι ένα πρόσωπο που ζη σήμερα και ενδιαφέρεται πολύ για την εκπλήρωσι της θεόπνευστης προφητείας του! Η ζωή του επάνω στη γη ήταν μια σημαντική ζωή και τα ζωτικής σπουδαιότητος χαρακτηριστικά της είχαν προφητευθή στις θεόπνευστες Εβραϊκές Γραφές, ώστε να προσδιορισθή σαφώς ποιος ήταν ο Μεσσίας. Ένα απ’ αυτά τα εδάφια προλέγοντας για την εποχή μας, λέγει ότι «παρεστάθησαν οι βασιλείς της γης και ο άρχοντες συνήχθησαν ομού, κατά του Ιεχωβά, και κατά του Χριστού αυτού.» Κατόπιν σε απάντησί των και γελώντας με ειρωνεία και θυμό, ο Ιεχωβά λέγει σ’ αυτούς τους εχθρούς ότι άργησαν πολύ. Τους λέγει: «Αλλ’ εγώ, έχρισα τον Βασιλέα μου επί Σιών, το όρος το άγιόν μου.» Για να προσδιορίση ακόμη καλύτερα την ταυτότητά του, ο Ιεχωβά λέγει σ’ αυτόν τον κεχρισμένο Βασιλέα: «Υιός μου είσαι εσύ.» Σ’ αυτόν δίδονται τα εναντιούμενα έθνη για να τα «συντρίψη.» Αλλά ο Ψαλμός τελειώνει με τα εξής ωραία λόγια: «Μακάριοι πάντες οι πεποιθότες επ’ αυτόν» (οι ευρίσκοντες καταφύγιον εις αυτόν, ΜΝΚ). (Ψαλμ. 2:1-12) Πολλοί άλλοι ψαλμοί, όπως ο Ψαλμός 91:1, 2, μιλούν για τον Ιεχωβά ως ‘καταφύγιόν μας’ ή «καταφυγή μου,» αλλά το μέσον δια του οποίου εκείνος παρέχει καταφύγιο στην εποχή μας είναι η βασιλεία του στα χέρια του κεχρισμένου και ανάσσοντος Υιού του, Χριστού Ιησού.—Βλέπε Ψαλμό 110:1-4.\n7. Ποιος είναι ο σκοπός του Θεού σχετικά με τους συμβασιλείς του Χριστού, και γιατί είναι αυτό τόσο εκπληκτικό;\n7 Πολλές φορές ο Ιησούς μίλησε για τη «βασιλεία του Θεού» ή τη «βασιλεία των ουρανών.» Μίλησε επίσης για μερικούς που θα συμμετείχαν μαζί του, στην πραγματικότητα θα συμμετείχαν μαζί του ως βασιλείς. Ποιος άκουσε ποτέ μια τέτοια διευθέτησι; Υπήρξε ποτέ κανένα έθνος ή βασίλειο που να είχε 144.000 και έναν βασιλείς να κυβερνούν σ’ αυτό το έθνος συγχρόνως; Ποτέ δεν συνέβη κάτι τέτοιο. Ακόμη και σήμερα, μ’ ένα παγκόσμιο πληθυσμό άνω των τεσσάρων δισεκατομμυρίων, δεν υπάρχουν τόσοι βασιλείς ή άρχοντες, ακόμη κι αν τους βάλωμε όλους μαζί. Από που προήλθε όμως αυτή η ιδέα; Ασφαλώς όχι από ανθρώπους! Είναι ιδέα του Θεού. Είναι ο σκοπός του Δημιουργού του ουρανού και της γης. Αυτή η ουράνια κυβέρνησις με τόσους βασιλείς που περιλαμβάνει μια παγκόσμια κυβέρνησι μπορεί να φαίνεται κάτι το φανταστικό για τους ανθρώπους που ασχολούνται με την πολιτική. Αλλ’ αυτό συμβαίνει διότι, όπως οι κατά γράμμα ουρανοί είναι υψηλότεροι από τη γη, έτσι και ο ουράνιος Δημιουργός, ο Θεός, έχει ένα τρόπο σκέψεως πολύ υψηλότερο από τον τρόπο σκέψεως του γηίνου ανθρώπου, όπως είπε ο Θεός στον αρχαίο λαό του, τον Ισραήλ: «Διότι αι βουλαί μου δεν είναι βουλαί υμών ουδέ οδοί υμών αι οδοί μου, λέγει ο Ιεχωβά. Αλλ’ όσον είναι υψηλοί ο ουρανοί από της γης, ούτως αι οδοί μου είναι υψηλότεραι των οδών υμών και αι βουλαί μου των βουλών υμών.»—Ησ. 55:8, 9.\n8, 9. (α) Σχετικά μ’ αυτό, ποιες πρόσθετες λεπτομέρειες δίδονται, στο εδάφιο Αποκάλυψις 1:5, 6; (β) Ποια επιπρόσθετη πληροφορία δίδεται στο βιβλίο της Αποκαλύψεως σχετικά μ’ αυτό;\n8 Επομένως δεν πρέπει να μας εκπλήσση το αν κάτι που σκοπεύει να κάμη ο Θεός μάς φαίνεται πολύ πιο μεγαλειώδες απ’ αυτό που θα μπορούσε να φαντασθή ο απλός άνθρωπος. Αιώνες αργότερα, στο τελευταίο βιβλίο της Αγίας Γραφής, την Αποκάλυψι, ο Θεός απεκάλυψε περισσότερες λεπτομέρειες σχετικά με αυτή την παγκόσμια κυβέρνησι. Αναγνωρίζει επίσης την τιμή που ανήκει στον Υιόν του Θεού που ακολούθησε μια αυτοθυσιαστική πορεία ως τέλειος άνθρωπος επάνω στη γη. Παρατηρήστε πώς το εξέφρασε αυτό ο απόστολος Ιωάννης γράφοντας κάτω από έμπνευσι: «Ιησούς Χριστός, όστις είναι ο μάρτυς ο πιστός, ο πρωτότοκος εκ των νεκρών και ο άρχων των βασιλέων της γης. Εις τον αγαπήσαντα ημάς και λούσαντα ημάς από των αμαρτιών ημών με το αίμα αυτού, και όστις έκαμεν ημάς βασιλείς και ιερείς εις τον Θεόν και Πατέρα αυτού, εις αυτόν είη η δόξα και το κράτος εις τους αιώνας των αιώνων. Αμήν.»—Αποκάλ. 1:5, 6.\n9 Αν ο Ιησούς Χριστός δεν είχε χύσει το αίμα του με αυτοθυσία προς τον Θεό, ο πιστοί ακόλουθοί του δεν θα μπορούσαν ποτέ να γίνουν βασιλείς και ιερείς του Θεού και Πατρός του στους ουρανούς. Έτσι ο Ιησούς Χριστός παίζει ένα ζωτικό ρόλο στο να μπορέσουν αυτοί ο βασιλείς να μετάσχουν μαζί του στην ουράνια βασιλεία, όπως είπε ο ίδιος: «Όστις νικά, θέλω δώσει εις αυτόν να καθήση μετ’ εμού εν τω θρόνω μου, καθώς και εγώ ενίκησα και εκάθησα μετά του Πατρός μου εν τω θρόνω αυτού.» (Αποκάλ. 3:21) Σε αρμονία με αυτό, οι είκοσι τέσσερις πρεσβύτεροι αναφέρονται ότι λέγουν στον Ιησού Χριστό: «Εσφάγης και ηγόρασας ημάς εις τον Θεόν δια του αίματός σου εκ πάσης φυλής και γλώσσης και λαού και έθνους, και έκαμες ημάς εις τον Θεόν ημών βασιλείς και ιερείς, και θέλομεν βασιλεύσει επί της γης.»—Αποκάλ. 5:9, 10.\n10. Ποιοι βρίσκονται μαζί με το Αρνίον στο Όρος Σιών, και πώς περιγράφονται;\n10 Όσον αφορά τον αριθμό αυτών που θα μετάσχουν ως βασιλείς και ιερείς με τον Χριστό Ιησού, δεν μας μένει καμμιά αμφιβολία. Περιγράφοντας εκείνους που θα βασιλεύσουν με τον Χριστό Ιησού στο ουράνιο Όρος Σιών, και μιλώντας για τα εξαιρετικά προσόντα των, ο Ιωάννης γράφει: «Και ιδού Αρνίον ιστάμενον επί το όρος Σιών, και μετ’ αυτού εκατόν τεσσεράκοντα τέσσερες χιλιάδες, έχουσαι το όνομα του Πατρός αυτού γεγραμμένον επί των μετώπων αυτών. . . . Και έψαλλον ως ωδήν νέαν ενώπιον του θρόνου και ενώπιον των τεσσάρων ζώων και των πρεσβυτέρων· και ουδείς ηδύνατο να μάθη την ωδήν, ειμή αι εκατόν τεσσαράκοντα τέσσερες χιλιάδες, οι ηγορασμένοι από της γης. Ούτοι είναι οι μη μολυνθέντες με γυναίκας· διότι παρθένοι είναι. Ούτοι είναι οι ακολουθούντες το Αρνίον όπου αν υπάγη. Ούτοι ηγοράσθησαν από των ανθρώπων απαρχή εις τον Θεόν και εις το Αρνίον· και εν τω στόματι αυτών δεν ευρέθη δόλος, διότι είναι άμωμοι.»—Αποκάλ. 14:1-5.\n11, 12. (α) Πώς αυτοί διαφέρουν από όλο γενικά το ανθρώπινο γένος; (β) Πώς αυτοί οι βασιλείς και ιερείς άρχουν μαζί με τον Ιησού Χριστό και πώς αποκτούν το δικαίωμα να εισέλθουν στην ουράνια βασιλεία;\n11 Αυτοί οι ακόλουθοι του Αρνίου φαίνεται σαφώς ότι είναι διαφορετικοί από το ανθρώπινο γένος γενικά, επειδή η Αποκάλυψις 7:4-8 μιλεί γι’ αυτούς ως Ισραηλίτας πνευματικού είδους. Και σαν πνευματικοί Ισραηλίται σφραγίζονται με τη «σφραγίδα του Θεού του ζώντος» στα μέτωπά των. Ο απόστολος Ιωάννης αναφέρει δώδεκα φυλές Ισραηλιτών με τα ονόματα των πατριαρχών. Λέγει ότι 12.000 εσφραγίσθησαν από κάθε μια από αυτές τις δώδεκα φυλές με γενικό σύνολο 144.000 πνευματικούς Ισραηλίτας. Το Αρνίον, ο Ιησούς Χριστός, αναφέρεται ως «ο λέων, όστις είναι εκ της φυλής Ιούδα.» (Αποκάλ. 5:5) Έτσι τελικά ο αριθμός ανέρχεται συνολικά σε 144.000 και έναν πνευματικούς Ισραηλίτας.\n12 Το εικοστό κεφάλαιο της Αποκαλύψεως αποκαλύπτει ότι αυτοί ο 144.000 βασιλείς-ιερείς αναλαμβάνουν μια βασιλεία χιλίων ετών με το Αρνίον Ιησού Χριστό αμέσως μόλις ο Σατανάς ο Διάβολος και ο δαίμονές του αλυσοδένονται και ρίπτονται σε μια άβυσσο, όπου αυτές ο πονηρές πνευματικές δυνάμεις δεν μπορούν πλέον να πλανούν τους ανθρώπους της γης στη διάρκεια των χιλίων ετών που ο Χριστός βασιλεύει μαζί μ’ εκείνους που αγόρασε με το θυσιαστικό του αίμα. Αυτοί αναλαμβάνουν την ουράνια βασιλεία με τον Χριστό μέσω μιας αναστάσεως σε πνευματική ζωή, η οποία καλείται «πρώτη ανάστασις.» Έτσι διαβάζομε στην Αποκάλυψι 20:6: «Μακάριος και άγιος, όστις έχει μέρος εις την πρώτην ανάστασιν· επί τούτων ο θάνατος ο δεύτερος δεν έχει εξουσίαν [διότι έγιναν αθάνατοι], αλλά θέλουσιν είσθαι ιερείς του Θεού και του Χριστού και θέλουσι βασιλεύσει μετ’ αυτού χίλια έτη.»\n13. Απ’ όλες τις αποδείξεις που εξετάσθηκαν, σε ποια συμπεράσματα φθάνομε;\n13 Με όλες αυτές τις θεόπνευστες γραπτές αποδείξεις ενώπιόν μας, δεν έχομε λόγους για ν’ αμφιβάλλωμε ότι ο Ιεχωβά Θεός έχει ως σκοπό του να έχη μια κατά γράμμα κυβέρνησι από εκατόν σαραντατέσσερις χιλιάδες και έναν βασιλείς που θα βασιλεύσουν σ’ όλη τη γη στη διάρκεια των προσδιωρισμένων χιλίων ετών, όταν ο Σατανάς και οι δαίμονές του θα βρίσκωνται φυλακισμένοι στην «άβυσσο.» Μέχρι σήμερα, η γη μας ποτέ δεν ευνοήθηκε με μια κυβέρνησι τέτοιου είδους, με κυβερνητικούς αξιωματούχους που να έχουν θεοειδείς ιδιότητες. Αυτή η ουράνια παγκόσμια κυβέρνησις πλησιάζει. Είναι η βασιλεία στην οποία πρέπει όλοι οι άνθρωποι να ζητήσουν καταφύγιο και η οποία δεν θα τους απογοητεύση.\n14. (α) Με ποιους δύο τρόπους οι σημερινοί άρχοντες υπόκεινται σε φθορά; (β) Τι μπορεί να λεχθή απ’ αυτή την άποψι για όλα τα μέλη της ουρανίας κυβερνήσεως του Θεού;\n14 Όλες ο ανθρωποποίητες βασιλείες ή κυβερνήσεις, όπως αντιπροσωπεύονται από τους άρχοντάς των, από τα λίγα πράγματα που γνωρίζομε γι’ αυτές, υπόκεινται σε φθορά. Είναι φθαρτές, από την άποψι ότι, λόγω της κληρονομημένης αμαρτίας και της ατελείας, όλοι ασθενούν και πεθαίνουν, αλλ’ επίσης υπόκεινται και σε ηθική διαφθορά. Δεν χρειάζεται να φέρωμε αποδείξεις γι’ αυτό. Είμεθα πλήρως ενημερωμένοι από την μέχρι σήμερα ιστορία. Δεν συμβαίνει, όμως, το ίδιο με την κυβέρνησι που αποτελεί τη «βασιλεία των ουρανών,» μολονότι αποτελείται από ένα τόσο μεγάλο αριθμό. Ο καθένας απ’ αυτούς θα είναι αδιάφθορος τόσο από μια κατά γράμμα άποψι, όσον αφορά τα σώματά των, όσο και από ηθική άποψι. Δεν υπάρχει καμμιά αμφιβολία σχετικά μ’ αυτό για τον πρώτιστο μεταξύ αυτών, τον Χριστό Ιησού, ο οποίος, στην επιστολή προς Εβραίους 7:26 περιγράφεται ως «όσιος, άκακος, αμίαντος, κεχωρισμένος από των αμαρτωλών και υψηλότερος των ουρανών γενόμενος.» Αλλά τι μπορούμε να πούμε για τους συντρόφους του, που έχουν εκλεγή μέσα από το αμαρτωλό ανθρώπινο γένος; Αυτοί, μετά από την ειλικρινή μετάνοια και μεταστροφή των, επειδή στρέφονται προς τον Θεό με ολόψυχη αφιέρωσι και πιστεύουν στην αξία της απολυτρωτικής θυσίας του Χριστού, γίνονται δεκτοί από τον Θεό και ζωοποιούνται από το πνεύμα του σε μια νέα ελπίδα, μια ουράνια ελπίδα, όπως το εξέφρασε ο απόστολος Πέτρος: «Ανεγένησεν ημάς εις ελπίδα ζώσαν δια της αναστάσεως του Ιησού Χριστού εκ νεκρών, εις κληρονομίαν άφθαρτον και αμίαντον και αμάραντον, πεφυλαγμένην εν τοις ουρανοίς δι’ ημάς.» Κατόπιν, παρακάτω, αφού λέγει «Καθαρίσαντες λοιπόν τας ψυχάς σας με την υπακοήν της αληθείας,» προσθέτει: «Επειδή ανεγεννήθητε ουχί εκ φθαρτού σπέρματος, αλλά αφθάρτου, δια του λόγου του Θεού του ζώντος και μένοντος εις τον αιώνα.»—1 Πέτρ. 1:3, 4, 22, 23· βλέπε επίσης το Πράξεις 26:20.\n15, 16. Ποια άλλη πρόσθετη πληροφορία μας δίδουν τα εδάφια 2 Πέτρου 1:4 και 1 Κορινθίους 15:53;\n15 Σχετικά με την πραγματοποίησι της ουράνιας ελπίδος των, ο Πέτρος λέγει: «Εδωρήθησαν [υπό του Θεού] εις ημάς αι μέγισται και τίμιαι επαγγελίαι, ίνα δια τούτων γείνητε κοινωνοί θείας φύσεως, αποφυγόντες την εν τω κοσμώ υπάρχουσαν δια της επιθυμίας διαφθοράν.» Και αυτό επιβεβαιώνεται από τα λόγια τον Παύλου όσον αφορά την φύσιν των και τα υλικά των σώματα όταν έγραψε: «Διότι πρέπει το φθαρτόν τούτο να ενδυθή αφθαρσίαν, και το θνητόν τούτο να ενδυθή αθανασίαν.»—2 Πέτρ. 1:4· 1 Κορ. 15:53.\n16 Όσον αφορά εκείνους που δεν είναι από την τάξι της «βασιλείας των ουρανών,» αλλά που ζητούν και βρίσκουν καταφύγιο στη Βασιλεία, κι αυτοί επίσης πρέπει ν’ αποδείξουν ότι είναι ηθικά αδιάφθοροι, αλλ’ αυτό το θέμα θα συζητηθή αργότερα.\n17. Από τον Πρώτο Παγκόσμιο Πόλεμο και μετά, πώς και γιατί οι άνθρωποι στρέφονται μ’ αυξανόμενο ρυθμό στις ανθρώπινες κυβερνήσεις, και ποιο κήρυγμα παραβλέπουν;\n17 Εν τω μεταξύ, προκειμένου να αυξήσωμε την εκτίμησί μας σε μια χτυπητή αντιπαραβολή, ας ρίξουμε μια ματιά στο απατηλό καταφύγω των ανθρωπίνων κυβερνήσεων που έχει επιβληθή επάνω στην ανθρωπότητα, κι έφθασε στο κατακόρυφο στις ημέρες μας. Από την έναρξι του Α΄ Παγκοσμίου Πολέμου το 1914 η ανικανότης των ανθρωποποιήτων κυβερνήσεων να διοικήσουν επιτυχώς το ανθρώπινο γένος έχει γίνει όλο και πιο έκδηλη. Κι εν τούτοις ο λαοί στρέφονται ολοένα περισσότερο σε ανθρώπινες κυβερνήσεις, και από το 1919 ιδρύθηκαν περισσότερες εθνικές κυβερνήσεις σε σύγκρισι με κάθε άλλη προηγούμενη περίοδο. Η πρώην Κοινωνία των Εθνών, που πέθανε μέσα στις ωδίνες του Β΄ Παγκοσμίου Πολέμου, είχε λιγώτερα από εξήντα έθνη μέλη εκείνη την εποχή. Αλλά τα σημερινά Ηνωμένα Έθνη έχουν εκατόν τριάντα οκτώ έθνη μέλη. Τοπική διοίκησις από τον τοπικό λαό, όχι αποικιοκρατικές αυτοκρατορίες, υπήρξε η κατευθύνουσα αρχή. Αυτός ο πολλαπλασιασμός των ανθρωποποιήτων κυβερνήσεων έχει συνεχισθή παρά το ολοένα επιτεινόμενο κήρυγμα που γίνεται από τους μάρτυρας του Ιεχωβά ότι η Μεσσιανική Βασιλεία του Θεού είναι η μόνη και άμεση ελπίδα του ανθρωπίνου γένους. Στη διάρκεια των περασμένων εξήντα ενός ετών, εκατοντάδες χιλιάδων άτομα έχουν ανταποκριθή σ’ αυτό το άγγελμα της Βασιλείας, αλλ’ αυτά τα δύο εκατομμύρια υποστηρικτών της βασιλείας του Θεού, είναι πολύ λίγα αριθμητικώς σε σύγκρισι με τη συντριπτική πλειοψηφία των τεσσάρων δισεκατομμυρίων κατοίκων της γης. Δεν χωρεί αμφισβήτησις ότι οι περισσότεροι από το ανθρώπινο γένος δείχνουν καθαρά ότι δεν καταφεύγουν στη βασιλεία του Θεού ως τη μόνη ελπίδα των.\n18. (α) Ποια παραβολή του Ιησού προεικόνισε δύο αντίθετες τάξεις και με ποιο τρόπο; (β) Τι άλλο είπε ο Ιησούς που διευκρινίζει τα πραγματικό σημείο των περισσοτέρων παραβολών του;\n18 Μήπως πρέπει να μας εκπλήσση το γεγονός ότι το μεγαλύτερο μέρος του ανθρωπίνου γένους έχουν κλείσει τις καρδιές των και τις διάνοιές των στο ευαγγέλιο της Βασιλείας και προτιμούν τις πολιτικές κυβερνήσεις σαν καταφύγιό τους σ’ αυτούς τους ταραχώδεις καιρούς; Όχι, αυτό δεν πρέπει να μας εκπλήσση αν είμεθα εξοικειωμένοι με τις θείες προφητείες της Αγίας Γραφής. Ο Υιός του Θεού, το Αρνίον Ιησούς Χριστός, προείπε ότι θα συνέβαινε κάτι τέτοιο. Σε μια από τις παραβολές του είπε: «Ωμοιώθη η βασιλεία των ουρανών με άνθρωπον, όστις έσπειρε καλόν σπόρον εν τω αγρώ αυτού· αλλ’ ενώ εκοιμώντο οι άνθρωποι, ήλθεν ο εχθρός αυτού και έσπειρε ζιζάνια ανά μέσον του σίτου και ανεχώρησεν.» Κατόπιν συνέχισε και είπε ότι η διαλογή των ζιζανίων από τον σίτον θα έπρεπε να περιμένη τον καιρό του θερισμού. Αργότερα, όταν εξήγησε την παραβολή, είπε: «Ο δε καλός σπόρος, ούτοι είναι ο υιοί της βασιλείας· τα δε ζιζάνια είναι ο υιοί του πονηρού,» και πρόσθεσε ότι «ο θερισμός είναι η συντέλεια του αιώνος.» (Ματθ. 13:24-30, 36-43) Να έχετε, επίσης, υπ’ όψιν σας την απάντησι που έδωσε ο Ιησούς όταν οι μαθηταί του τον ρώτησαν: «Δια τι λαλείς προς αυτούς δια παραβολών;» Παρατηρήστε τώρα την απάντησί του: «Διότι εις εσάς [τους μαθητάς] εδόθη να γνωρίσετε τα μυστήρια της βασιλείας των ουρανών, εις εκείνους όμως δεν εδόθη . . . διότι βλέποντες δεν βλέπουσι και ακούοντες δεν ακούουσιν ουδέ νοούσι. Και εκπληρούται επ’ αυτών η προφητεία του Ησαΐου [κεφάλαιον 6:9, 10] η λέγουσα: «Με την ακοήν θέλετε ακούσει και δεν θέλετε εννοήσει· και βλέποντες θέλετε ιδεί και δεν θέλετε καταλάβει. Διότι επαχύνθη η καρδία του λαού τούτου, και με τα ώτα βαρέως ήκουσαν, και τους οφθαλμούς αυτών έκλεισαν, μήποτε ίδωσι με τους οφθαλμούς και ακούσωσι με τα ώτα και νοήσωσι με την καρδίαν και επιστρέψωσι, και ιατρεύσω αυτούς.» (Ματθ. 13:10-15) Αυτή η εικόνα αποτελεί την αιτία για πολλές από τις παραβολές του Ιησού. Δεν συμβαίνει το ίδιον ακριβώς και σήμερα με τα «ζιζάνια» σ’ αυτόν τον «θερισμό,» στη «συντέλεια του αιώνος;» Οι καρδιές των είναι κλειστές.\n19. (α) Ποια όμοια προειδοποίησι έδωσε ο Παύλος στις Πράξεις 20:27-30; (β) Πώς ανεπτύχθη ο ‘άνθρωπος της ανομίας’ και ποιο ψευδές ανθρωποποίητο καταφύγιο έχει δημιουργήσει;\n19 Σχετικά με το ίδιο ζήτημα, ενθυμούμεθα την προειδοποίησι που έδωσε ο απόστολος Παύλος στους πρεσβυτέρους της εκκλησίας της Εφέσου, όταν είπε: «Διότι, εγώ εξεύρω τούτο, ότι μετά την αναχώρησίν μου θέλουσιν εισέλθει εις εσάς λύκοι βαρείς μη φειδόμενοι του ποιμνίου, και εξ υμών αυτών θέλουσι σηκωθή άνθρωποι λαλούντες διεστραμμένα, δια να αποσπώσι τους μαθητάς οπίσω αυτών.» (Πράξ. 20:27-30) Αυτοί οι ψευδοδιδάσκαλοι θα ήσαν πολύ διεφθαρμένοι και, όπως προείπε επίσης ο Παύλος, θα αποτελούσαν βαθμιαία ένα σύνθετο «άνθρωπο της ανομίας.» (2 Θεσσ. 2:3-12) Αυτό είχε ήδη τεθή σε ενέργεια στις ημέρες των αποστόλων, αλλά δεν είχε πάρει οριστική μορφή ως τον τέταρτο αιώνα όταν ο Αυτοκράτωρ Κωνσταντίνος ο Μέγας έκαμε ένα συμβιβασμό με τους λεγόμενους «επισκόπους,» τους ψευδείς διδασκάλους της εποχής του. Έτσι η νοθευμένη Χριστιανοσύνη με την φροντίδα αυτών των «επισκόπων» αναμείχθηκε με την ειδωλολατρική Ρωμαϊκή θρησκεία. Αυτή η συγχωνευμένη θρησκεία έγινε η θρησκεία του Κράτους, κι έτσι ιδρύθηκε ο Χριστιανικός κόσμος. Σήμερα αυτός είναι ένα τεράστιο θρησκευτικό πλήθος και είναι κατά βάθος εμποτισμένος με ειδωλολατρεία, κοσμικό φρόνημα, κακία, παραδόσεις ανθρώπων, υποκρισία και διδασκαλίες δαιμονίων. Ο Χριστιανικός κόσμος έγινε μέρος της Βαβυλώνος της Μεγάλης, της παγκοσμίου αυτοκρατορίας της ψευδούς θρησκείας, και αποτελεί το κυριότερο τμήμα αυτής της θρησκευτικής αυτοκρατορίας.—Αποκάλ. 17:3-6· Γαλ. 5:9, 19-21.


επιστολή: ΓΕΝΝΗΣΗ ΚΑΙ ΠΑΙΔΙΚΑ ΧΡΟΝΙΑ ΤΟΥ ΙΗΣΟΥ\nΚείμενο: Ματθαίος κεφ. 1 & 2 Λουκάς κεφ. 1 & 2\nΟ Θεός προόριζε τον γιο Του να γεννηθεί από μια γυναίκα, ώστε να ζήσει σαν άνθρωπος.\nΗ Μαρία, παρθένος της Ναζαρέτ, εκλέχτηκε για την τιμή να γίνει η μητέρα του Γιου του Θεού. Έξι μήνες μετά από την αγγελική προσφώνηση, ότι επρόκειτο να γεννηθεί ο Ιωάννης ο Βαπτιστής, ένας άγγελος πληροφόρησε τη Μαρία ότι θα γινότανε η μητέρα του Λυτρωτή. Το άγιο Πνεύμα θα την επισκίαζε και το παιδί που θα γεννιότανε θα ήταν ο Γιος του Θεού. Η Μαρία είχε ευνοηθεί από τον Θεό με το προνόμιο που επιθυμούσαν οι Εβραίες μητέρες να τους δοθεί η τιμή να γεννήσουν τον Μεσσία.\nΗ Μαρία ήταν αρραβωνιασμένη με έναν πολύ ευσεβή άνθρωπο, που το όνομά του ήταν Ιωσήφ. Όταν αυτός κατάλαβε ότι η γυναίκα του ήταν έγκυος, αποφάσισε να τη διώξει, αλλά άγγελος τον πληροφόρησε ότι το παιδί θα γεννιόταν «εκ πνεύματος αγίου» από την Παρθένο Μαρία.\nΒ. Η ΓΕΝΝΗΣΗ ΤΟΥ ΣΩΤΗΡΑ\nΗ ημερομηνία της γέννησης του Κυρίου ήταν θαυμάσια κανονισμένη. Ο Παύλος έγραψε ότι ο Ιησούς γεννήθηκε «στο πλήρωμα του χρόνου» (Γαλ.δ:4). Ο Θεός ποτέ δεν αργοπορεί ούτε έρχεται νωρίς. Είναι πάντοτε πολύ ακριβής.\nΌπως φαίνεται, ο Θεός δεν ήθελε να είναι γνωστή η ακριβής ημερομηνία, εξαιτίας της τάσης να λατρεύουν τις άγιες ημέρες και τοποθεσίες. Πάντως μπορούμε να έχουμε περίπου μια ιδέα της χρονολογίας της γέννησης του Ιησού. Ο Αύγουστος διέταξε γενική απογραφή του πληθυσμού της Αυτοκρατορίας. Αυτό είχε κανονισθεί να γίνει το 8 π.Χ., αλλά είναι γνωστό ότι η απογραφή στην Αίγυπτο έγινε το 6 π.Χ. και πολύ πιθανά στην Παλαιστίνη το 5 π.Χ. Ο Ηρώδης πέθανε το 4 π.Χ. και ο Ηρώδης ζούσε όταν γεννήθηκε ο Χριστός. Ο Ιωάννης άρχισε τη διακονία του το 15ο έτος της βασιλείας του Τιβέριου στην ηλικία των τριάντα ετών κι έτσι η γέννησή του πέφτει στο 5 π.Χ. Πιθανότατα ο Ιωάννης γεννήθηκε την άνοιξη του 5 π.Χ. και ο Χριστός έξι μήνες αργότερα, το φθινόπωρο του ίδιου χρόνου.\nΔεν γνωρίζουμε την ημέρα και το μήνα της γέννησής του. Έγινε ενώ τα κοπάδια έβοσκαν στο ύπαιθρο. Επομένως θα έπρεπε να είναι αργά το καλοκαίρι ή νωρίς το φθινόπωρο, όχι αργότερα από τον Οκτώβριο.\nΗ 25η Δεκεμβρίου ήταν η ημερομηνία της Ρωμαϊκής ειδωλολατρικής γιορτής των Σατουρναλίων. Μέρα κραιπάλης και ακολασίας. Ήταν μέρα που δεν γίνονταν εκτελέσεις εγκληματιών και οι φίλοι δίνανε δώρα ο ένας στον άλλο. Αυτή την ημέρα οι σκλάβοι ήταν ελεύθεροι. Οι χριστιανοί επωφελούνταν απ’ αυτή τη γιορτή για να γιορτάσουν τη γέννηση του Κυρίου.\nΚατά την απογραφή υπήρχε διαταγή για όλους τους Εβραίους να πάνε να εγγραφούν στην πόλη που γεννήθηκαν. Ο Ιωσήφ και η Μαρία, απόγονοι του Δαυίδ, κατάγονταν από τη Βηθλεέμ. Αυτό ήταν για να επαληθευτεί η προφητεία.\nΜιχαίας ε:2 «Και συ Βηθλεέμ, Εφραθά, η μικρά ώστε να ήσαι μεταξύ των χιλιάδων του Ιούδα, εκ σου θέλει εξέλθει εις εμέ ανήρ δια να είναι ηγούμενος εν τω Ισραήλ».\nΗ Βηθλεέμ βρίσκεται έξι μίλια ανατολικά της Ιερουσαλήμ. Ήταν μια ωραία πόλη περιτριγυρισμένη από πεζούλια καλυμμένα με αμπέλια και οπωροφόρα δέντρα. ‘Ήταν η πατρίδα του βασιλιά Δαυίδ. Κοντά σ’ αυτή την πόλη πέθανε η Ραχήλ κατά τον τοκετό. Ήταν επίσης η πόλη της Ρουθ και του Βοόζ.\nΌταν έφτασαν στη Βηθλεέμ τη βρήκαν γεμάτη από κόσμο που είχε έρθει για την απογραφή. Δεν υπήρχε μέρος να μείνουν και έτσι αναγκάστηκαν να πάνε εκεί, όπου στεγάζονταν ζώα.\n3. Οι ύμνοι των αγγέλων\nΣτις πεδιάδες ανατολικά της Βηθλεέμ, ταπεινοί Ιουδαίοι βοσκοί έβοσκαν τα κοπάδια τους. Σ’ αυτούς ο Θεός αποκάλυψε το θαύμα του.\nΆγγελος ξαφνικά παρουσιάστηκε μπροστά τους και λάμψη φωτός τους περικύκλωσε. Ο άγγελος καθησύχασε τους φόβους τους και τους ανήγγειλε τα χαρμόσυνα νέα: «Ευαγγελίζομαι εις εσάς χαράν μεγάλην, ήτις θέλει είσθαι εις πάντα τον λαόν διότι σήμερον εγεννήθη εις εσάς εν πόλει Δαβίδ σωτήρ, όστις είναι Χριστός Κύριος» (Λουκ.β:10-11).\nΟι βοσκοί πήγαν γρήγορα στη Βηθλεέμ όπου βρήκαν το νεογέννητο μέσα στη φάτνη ακριβώς όπως τους είχε πει ο Άγγελος. Η Μαρία δεν είχε κανένα να τη βοηθήσει. Η ίδια τύλιξε το παιδί στα σπάργανα και το τοποθέτησε στη φάτνη. Οι βοσκοί έκαναν γνωστό αυτό που άκουσαν για το νεογέννητο παιδί. Όλοι έμειναν έκπληκτοι, αλλά η Μαρία τα θυμότανε με αγάπη και τα συλλογιζότανε πολύ.\n4. Οι γενεαλογία του Ιησού.\nΟι γενεαλογίες του Ιησού αναφέρονται μέσα στις σύντομες αφηγήσεις των Ευαγγελίων και έχουν σκοπό να φανερώσουν τη βασιλική καταγωγή Του από το Δαβίδ σαν τον Μεσσία των Εβραϊκών προφητειών και την ευρύτερη ανθρώπινη σχέση Του με όλο το ανθρώπινο γένος, γι’ αυτό αρχίζουν από την αρχή. Είναι αξιόλογο να συγκρίνουμε τις γενεαλογίες που καταγράφονται από το Ματθαίο και το Λουκά.\nΓράφοντας για τους Εβραίους, φυσικό ήταν ο Ματθαίος να ενδιαφέρεται να παραθέσει το γεγονός ότι ο Ιησούς ήταν από το βασιλικό σπέρμα. Έτσι, εντόπισε το οικογενειακό δένδρο από τον Ιωσήφ, τον σύζυγο της Μαριάμ, στον Δαβίδ και πίσω στον Αβραάμ, τον πατέρα της Εβραϊκής φυλής. Ο Ματθαίος χρησιμοποίησε την καταγωγή του Ιωσήφ γιατί η βασιλική καταγωγή ήταν πάντα μέσω της μεριάς του πατέρα.\nΗ γενεαλογία στο Ματθαίο βρίσκεται στην αρχή του Ευαγγελίου για να θεσπίσει την ισχύ της βασιλικής Εβραϊκής καταγωγής του Ιησού, πριν αναφερθούν οποιαδήποτε άλλα γεγονότα της ζωής Του. Ο Ματθαίος έδωσε τις διαδοχικές γεννήσεις όπως έγιναν. Όμως, δεν κατέγραψε ακριβώς τα στοιχεία, αλλά διάλεξε τα ονόματα γιατί είχε κάποιο σκοπό. Κατά τον ίδιο τρόπο, αντίθετα με τα Εβραϊκά έθιμα, ονόμασε 4 γυναίκες (Θάμαρ, Ραχάβ, Ρούθ και Βήθ-σαβεέ). Τρεις απ’ αυτές τις γυναίκες ήταν ένοχες για αισχρή αμαρτία και δυο ήταν ξένες. Τα ονόματα αυτών των γυναικών φανερώνουν τον Χριστό με το φύλο και τις εθνικές διακρίσεις της γενιάς καθώς και με την αμαρτωλή ανθρωπότητα, σαν τον Σωτήρα τους. Μερικοί από τους άνδρες που αναφέρονται ήταν επίσης περιβόητοι αμαρτωλοί.\nΗ κληρονομικότητα του Ιησού είναι ένας δεσμός ελπίδας για την αμαρτωλή γενιά. Έζησε χωρίς αμαρτία σε πείσμα της κληρονομιάς Του. Σαν άνθρωπος, έπρεπε να αγωνιστεί ενάντια στις τάσεις του κακού όπως κάθε άλλος άνθρωπος. Και βγήκε νικητής! Η αφηγηματική και επιλεκτική γενεαλογία του Ματθαίου ξεφούσκωσε την υπερηφάνεια των Εβραίων αδελφών Του-αυτοί οι περήφανοι Φαρισαίοι αδελφοί είχαν πρόσφατα διακηρύξει για τον Ιησού ότι ήταν ανάξιος και άξιος θανάτου. Όμως, Αυτός ήταν ανώτερος απ’ τους καλύτερους των πατέρων, και ακόμα ήταν από τη βασιλική γραμμή.\nΟ Λουκάς φανέρωσε ότι ο Ιησούς ανήκε σ’ όλη την ανθρώπινη φυλή. Παρ’ όλο που νόμιζαν ότι ο Ιησούς ήταν γιος του Ιωσήφ, όμως δεν ήταν. Έτσι ο Λουκάς εντοπίζει τη γενεαλογία μέσα από τη Μαριάμ. Γράφοντας για τους εθνικούς, ο Λουκάς τόνισε ότι ο Ιησούς ήταν ο ιδανικός άνθρωπος, ένας γιος του Αδάμ, δημιουργημένος από τον Θεό.\nΗ γενεαλογία στο Λουκά έρχεται σαν ένα διάλειμμα μετά την καταγραφή της γέννησης και της νηπιακής ηλικίας του Ιησού και τη διακονία του Ιωάννη, που ήταν ένας πρόλογος για το σωτήριο έργο του Χριστού. Ο Λουκάς επικεντρώνει την προσοχή μας πάνω στον Ιησού, το πρόσωπο της ύψιστης σημασίας της αφήγησης και το Σωτήρα όλου του ανθρώπινου γένους. Δίνει τη φυσική σειρά αίματος του Ιησού μέσω της Μαριάμ και του πατέρα της Ηλί, μέχρι τον βασιλιά Δαβίδ-μέσω του γιου του Νάθαν-μέχρι τον Αδάμ, τον γιο του Θεού.\nΚαι στις δυο γενεαλογίες, η παρθενογέννηση φυλάσσεται με προσοχή. Ο Ματθαίος λέει: «Ιακώβ δε εγέννησε τον Ιωσήφ τον άνδρα της Μαρίας, εξ ής εγεννήθη Ιησούς ο λεγόμενος Χριστός» (Ματθ.α:16). Ο Λουκάς γράφει: «και αυτός ο Ιησούς.....ων (καθώς ενομίζετο) υιός Ιωσήφ» (Λουκ.γ:23).\nΜια ενδιαφέρουσα πλευρά βρίσκεται στο Ματθ.α:12 και στον Ιερ.κβ:28-30. Μια από τις κρίσεις που προφέρθηκαν πάνω στο βασιλιά Ιωακείμ (Ιεχωνίας) ήταν «διότι δεν θέλει εκ του σπέρματος αυτού άνθρωπος καθήμενος επί του θρόνου του Δαβίδ, και εξουσιάζων πλέον επί του Ιούδα». Η φράση «Ιεχωνίας εγέννησε Σαλαθιήλ», απλά σημαίνει ότι ο προηγούμενος βασιλιάς κληροδότησε το δικαίωμα της κυβέρνησης στον Σαλαθιήλ. Προσέξτε ότι στο Λουκ.γ:27 ο Σαλαθιήλ αναφέρεται σαν γιος του Νηρί από τον οίκο του Νάθαν. Στο θάνατο του Ιωακείμ, το νόμιμο δικαίωμα του θρόνου του Δαβίδ προφανώς πέρασε από τους κληρονόμους του Σολομώντα στους κληρονόμους του Νάθαν.\nΑντίθετα με το Ματθαίο και το Λουκά, ο Μάρκος δεν δίνει μεγάλη σημασία στο γενεαλογικό δένδρο του Μεσσία. Κυρίως ενδιαφερόταν για το πρακτικό αποτέλεσμα της ζωής του Ιησού καθότι ο Ρωμαίος αναγνώστης δεν θα θεωρούσε και τόσο σημαντική τη γενεαλογία. Τα σπουδαία έργα του Ιησού θα Τον φανέρωναν σαν τον Παντοδύναμο Θεό, τον Υιό του Θεού, και αυτό ήταν το βασικό θέμα. Ο Ματθαίος απ’ την άλλη μεριά, καθορίζει το ποιος είναι σε σχέση με το Εβραϊκό έθνος και την Μεσσιανική ελπίδα ευρύτερα. Ο Ιωάννης ασχολήθηκε με τον φιλοσοφικό κόσμο και φανέρωσε ποιος είναι ο Ιησούς στην κοσμική σκηνή, γυρνώντας πίσω στους αιώνες έγραψε ποιος ήταν, πώς ήταν και ότι είναι ο Δημιουργός και Λυτρωτής. Ο Λουκάς Τον συνέδεσε με ολόκληρο το γένος άσχετα με φυλετικές, εθνικές, κοινωνικές διαιρέσεις και διαφορές φύλου.\nΓ. ΠΕΡΙΤΟΜΗ ΚΑΙ ΠΑΡΟΥΣΙΑΣΗ ΣΤΟ ΝΑΟ\nΌταν πέρασαν οκτώ μέρες, σύμφωνα με το νόμο του Μωυσή (Λευιτ.ιβ:3) έγινε η περιτομή του Ιησού. Τότε του έδωσαν το όνομα Του. Συνήθως οι γονείς διάλεγαν τα ονόματα των παιδιών τους, αλλά ο Θεός μέσω του Γαβριήλ του έδωσε το όνομα Ιησούς - που σημαίνει Γιάχβε-Σωτήρας.\nΟ εξαγνισμός των γονιών και η λύτρωση του πρώτου παιδιού σύμφωνα με το Νόμο γινότανε σαράντα μία μέρες μετά τη γέννηση (Λευιτ.ιβ:6). Κατά την παρουσίαση στο Ναό οι πλούσιοι έφερναν ένα αρνί και οι φτωχοί δύο μικρά περιστέρια. Της Μαρίας το δώρο έδειχνε πως τα οικονομικά τους ήταν σε άσχημη κατάσταση.\nΣτην Ιερουσαλήμ ζούσε ένας ευσεβής άνθρωπος με το όνομα Συμεών. Σ’ αυτόν τον ηλικιωμένο άνδρα είχε αποκαλυφθεί ότι δεν θα πέθαινε χωρίς να δει τον Μεσσία.\nΌταν ο Ιωσήφ και η Μαρία μπήκαν στο Ναό για να παρουσιάσουν τον Ιησού στον ιερέα, ο Συμεών πήρε στην αγκαλιά του τον Ιησού και δόξασε το Θεό. Τα χρόνια της προσευχής και της υπομονετικής προσμονής αμείφθηκαν επιτέλους. Η μελέτη των προφητειών του επέτρεψε να δει τον Λυτρωτή του, που καρτερούσε, εκεί όπου άλλοι ζητούσαν μόνο ένα προσωρινό Βασιλιά.\nΟ ύμνος του Συμεών (Λουκ.β:29-30) μπορεί να διαιρεθεί σε τρεις στροφές:\nΑναγνώριση της προσέγγισης του τέλους της ζωής του με ευχαριστίες και προσευχές για ένα ειρηνικό τέλος.\nΔιακήρυξη του Βρέφους - Σωτήρα, Παγκόσμιο Φως για όλα τα Έθνη και η αληθινή δόξα του Ισραήλ.\nΠροφητεία για τα μαρτύρια στο Γολγοθά και την προσωπική λύπη της Μαρίας.\nΗ προφήτης Άννα, της φυλής του Ασήρ μεγάλης οικογένειας, μετά από γάμο επτά ετών έμεινε χήρα για ογδόντα τέσσερα χρόνια. Δηλαδή ήταν πάνω από εκατό χρονών. Τόσο πολύ συγκινήθηκε από τα λόγια του Συμεών που άρχισε ευχαριστίες και ύμνους στο Θεό και μίλησε για το βρέφος Ιησού.\nΔ. Ο ΕΡΧΟΜΟΣ ΤΩΝ ΜΑΓΩΝ\nΣτην Ιερουσαλήμ ήρθαν Λόγιοι που ζητούσαν να μάθουν που μπορούσαν να βρουν τον Βασιλιά των Εβραίων, του οποίου η γέννηση είχε αγγελθεί από ένα παράξενο άστρο. Οι άντρες αυτοί ήταν σπουδαστές επιστημών και ειδικά της αστρολογίας και της θρησκείας. Ήταν από την Ανατολή και πιθανότατα από την Περσία, Αραβία και Βαβυλωνία.\nΌταν ρώτησαν για το μέρος της γέννησης του Ιησού, ο βασιλιάς Ηρώδης κάλεσε τους ιερείς και τους Λόγιους οι οποίοι τον πληροφόρησαν ότι ο βασιλιάς γεννήθηκε στη Βηθλεέμ. Ο Ηρώδης αμέσως σχεδίασε την καταστροφή Του και έδωσε εντολή στους Μάγους να τον ειδοποιήσουν μόλις Τον βρουν. Αυτοί όμως προειδοποιήθηκαν στο όνειρό τους και επέστρεψαν στη χώρα τους από άλλο δρόμο, ενώ οι γονείς του Ιησού ειδοποιήθηκαν από Άγγελο και διέφυγαν στην Αίγυπτο.\nΟ Ιωσήφ και η Μαρία δεν ήταν πλέον στο στάβλο, αλλά ζούσαν σε σπίτι. Όταν έφυγαν από τον Ηρώδη, οι Μάγοι είδαν ξανά το άστρο που τους οδήγησε στο σπίτι. Μπήκαν μέσα και είδαν το βρέφος με τη μητέρα Του και το προσκύνησαν. Έπειτα πρόσφεραν στο Θείο Βρέφος χρυσό και ακριβά μπαχαρικά. Το λιβάνι ήταν αρωματικό κόμμι (γόμα). Σμύρνα ήταν κι αυτό κόμμι που το χρησιμοποιούσαν στην Ανατολή σαν άρωμα, μπαχαρικό, φάρμακο και για βαλσάμωμα.\nΌταν οι Μάγοι δεν επέστρεψαν ο Ηρώδης θύμωσε και διέταξε να θανατωθούν όλα τα μωρά στην Βηθλεέμ κάτω των δύο ετών.\nΕ. ΕΠΙΣΚΕΨΗ ΣΤΗΝ ΙΕΡΟΥΣΑΛΗΜ\nΛίγα γνωρίζουμε για τα παιδικά χρόνια του Ιησού. Υπάρχουν δύο εδάφια που μιλούν για την εξέλιξη και ανάπτυξή Του.\nΛουκ.β:40 «Το δε παιδίον ηύξανε και εδυναμούτο κατά το πνεύμα πληρούμενον σοφίας και χάρις Θεού ήτο επ’ αυτό».\nΛουκ.β:52 «Και ο Ιησούς προέκοπτεν εις σοφίαν και ηλικίαν και χάριν παρά Θεώ και ανθρώποις».\nΗ Εβραϊκή μόρφωση του παιδιού άρχιζε στο σπίτι. Μόλις το παιδί άρχιζε να μιλάει, η μητέρα του άρχιζε να το διδάσκει το ΣΕΜΑ (Δευτ.ς:4,9 Αριθμ.ια:13-21 ιε:37-41). Ο πατέρας ήταν υπεύθυνος για τη διδασκαλία του ΤΟΡΑ. Τώρα μπορούμε να πούμε με βεβαιότητα ότι ο Ιωσήφ και η Μαρία με μεγάλη υπευθυνότητα και προσοχή ανέτρεφαν το παιδί τους. Η κανονική μόρφωση άρχισε στην ηλικία των έξι στην τοπική συναγωγή. Από τα έξι μέχρι τα δέκα το σπουδαιότερο κείμενο-βιβλίο ήταν η Παλαιά Διαθήκη.\nΜόνο μια φορά μαθαίνουμε για τις μέρες των παιδικών του χρόνων. Τότε που συνόδεψε τους γονείς του στην Ιερουσαλήμ το Πάσχα των Εβραίων. Ήταν δώδεκα χρόνων. Όταν οι γονείς του ξεκίνησαν το ταξίδι του γυρισμού για τη Ναζαρέτ, ανακάλυψαν ύστερα από μια ολόκληρη μέρα ότι ο Ιησούς είχε μείνει πίσω. Επέστρεψαν πίσω και Τον βρήκαν την τρίτη μέρα να κάθεται στο Ναό στα πόδια των σοφών δασκάλων. Όλοι τους έμειναν έκπληκτοι με τις γνώσεις και τη σοφία του δωδεκάχρονου παιδιού.\nΗ απάντηση που έδωσε στη μητέρα Του αποκάλυψε ότι ακόμα και τότε γνώριζε την ταυτότητα και την αποστολή του.\nΛουκ.β:49 «Δεν ηξεύρετε ότι πρέπει να ήμαι εις τα του Πατρός μου;».\nΠρέπει να τονιστεί ότι έδειχνε υποταγή και υπακοή στους γονείς Του (εδ.51)\nΕτικέτες γέννηση, Ιησούς, παιδική ηλικία


Έφθασε η «ώρα μηδέν» για το κολυμβητήριο - Χρονικά της Δράμας\nΑρχική Δράμα Έφθασε η «ώρα μηδέν» για το κολυμβητήριο\nΈφθασε η «ώρα μηδέν» για το κολυμβητήριο\nΈκλεισε ξαφνικά την Παρασκευή και μέχρι νεοτέρας για τις αναγκαίες εργασίες, με ανακοίνωση του Δήμου Δράμας – Ποιες είναι οι προοπτικές για τη συνέχεια.\nΈκλεισε το κολυμβητήριο Δράμας από την Παρασκευή 9 Οκτωβρίου έως την ολοκλήρωση των εργασιών που απαιτούνται για την έκδοση άδειας λειτουργίας του, όπως έκανε γνωστό ο Δήμο Δράμας με ανακοίνωσή του.\nΗ εξέλιξη αυτή δημιούργησε εύλογες απορίες αλλά και εξόργισε πολλούς από τους γονείς των παιδιών τα οποία αθλούνται στο κολυμβητήριο. Κάποιοι γονείς διαμαρτυρόμενοι ισχυρίζονται ότι οι αναγκαίες εργασίες θα μπορούσαν να γίνουν κατά τη θερινή περίοδο. Σύμφωνα με την εκτίμηση των αντιπολιτευόμενων δημοτικών παρατάξεων φαίνεται ότι ήταν κάτι που αναμενόταν να γίνει κάποια στιγμή εξαιτίας των χειρισμών που προηγήθηκαν.\nΓια το κλείσιμο του κολυμβητηρίου, ο Κολυμβητικός Όμιλος Δράμας με ανακοίνωσή του ενημέρωσε τους γονείς: «Για άλλη μια φορά είμαστε θύματα των παραταξιακών αντιπαραθέσεων. Δυστυχώς το κολυμβητήριο θα παραμείνει κλειστό μέχρι νεοτέρας».\n«Ήταν προδιαγεγραμμένη στην ουσία η εξέλιξη αυτή, όσον αφορά το κολυμβητήριο, με βάση τον τρόπο που επέλεξε να χειριστεί το θέμα η Δημοτική Αρχή. Δηλαδή, δεν έκανε τίποτε για να αντιμετωπίσει τα προβλήματα του κολυμβητηρίου” σημείωσε στα “Χ” ο δημοτικός σύμβουλος της παράταξης Πόλη+Ζωή κ. Μιχάλης Μλεκάνης. Ο ίδιος επεσήμανε ότι «από το 2017 έχει διαπιστωθεί το πρόβλημα επικινδυνότητας. Στις αρχές του 2019, ο ειδικός μελετητής ανακοίνωσε στο Δημοτικό Συμβούλιο, την διαπίστωση που προκύπτει από την μελέτη του, ότι το κολυμβητήριο είναι επικίνδυνο και το πολύ μέσα σε ένα χρόνο πρέπει να γίνουν οι απαραίτητες επισκευές. Βάλαμε, ως Δημοτικό Συμβούλιο, χρήματα στον προϋπολογισμό για να γίνουν οι απαραίτητες ενέργειες για το κολυμβητήριο. Πήραμε ομόφωνη απόφαση ότι οι μελέτες και οι εργασίες πρέπει να γίνουν άμεσα. Δεν έγινε τίποτα. Αντίθετα, η Δημοτική Αρχή προσπαθούσε να πάρει χρήματα από το κονδύλιο για το κολυμβητήριο για να κάνει άλλες δαπάνες. Το επισημάναμε πολλές φορές αλλά υπήρξε πλήρης αδιαφορία από τη Δημοτική Αρχή. Τώρα που έληξε η προηγούμενη άδεια λειτουργίας και έπρεπε να βγει καινούργια, φυσικά κανένας μηχανικός δεν υπογράφει ότι το κολυμβητήριο είναι κατάλληλο για να δοθεί σε λειτουργία».\nΟ κ. Μλεκάνης, τόνισε ότι η Δημοτική Αρχή επεχείρησε να το παραχωρήσει για χρήση από τα παιδιά. «Εμείς δεν το δεχτήκαμε εφόσον δεν υπάρχει άδεια λειτουργίας και καταλληλότητας. Ενώ μόλις πριν από δέκα ημέρες ήθελε να το αφήσει ελεύθερο για χρήση από τα παιδιά, τώρα αποφάσισε να το κλείσει επικαλούμενη την ανάγκη να γίνουν επισκευές, για να βγει άδεια λειτουργίας. Δεν θα μπορούσε να υπάρξει πιο τραγική εξέλιξη από αυτήν. Η ευθύνη είναι μόνο της Δημοτικής Αρχής, που η ανικανότητά της με αυτές τις επιλογές είναι επικίνδυνη».\nΟ κ. Μλεκάνης υπενθύμισε ότι κατά την περίοδο της διοίκησης του Δήμου από την παράταξη Πόλη+Ζωή, φρόντισαν το κολυμβητήριο με πολύ σοβαρές και κοστοβόρες παρεμβάσεις να είναι σε όσο το δυνατόν καλύτερη κατάσταση. Όπως σημείωσε, είχαν γίνει επισκευές και υπήρξε μέριμνα για την αυτόματη χλωρίωση της πισίνας. Παράλληλα έγινε σύνδεση με το φυσικό αέριο, ανακαινίστηκαν πλήρως οι χώροι υγιεινής και εξασφαλίστηκε άδεια λειτουργίας για τις πισίνες που δεν υπήρχε μέχρι τότε. Επίσης το κολυμβητήριο εντάχθηκε σε χρηματοδοτικό πρόγραμμα μαζί με το γήπεδο Κραχτίδη ώστε να γίνει θερμομόνωση, υδρομόνωση και αυτόματος εξαερισμός καθώς η υγρασία και οι θερμοκρασίες που αναπτύσσονται φθείρουν τα μπετά και τα μεταλλικά μέρη του σκελετού του κτίσματος.\nΌλη αυτή η διαδικασία ένταξης πετάχτηκε στο καλάθι των αχρήστων από την Δημοτική Αρχή του κ. Μαμσάκου μετά το 2014 και το κολυμβητήριο αφέθηκε στις φθορές που αυξήθηκαν με τα χρόνια».\nΣχετικά με το τι μπορεί να γίνει σήμερα για να αντιμετωπιστεί το πρόβλημα, ο κ. Μλεκάνης δήλωσε «αυτό που μπορεί να γίνει είναι η άμεση έναρξη των εργασιών επισκευής, αλλά σε κάθε περίπτωση χρειάζεται χρόνος. Όμως η άμεση έναρξη των εργασιών είχε έτσι κι αλλιώς αποφασιστεί από το Δημοτικό Συμβούλιο, πριν από ενάμιση χρόνο. Δεν έγινε τίποτα. Τα έργα πρέπει να ξεκινήσουν. Αυτό που προέχει είναι η ασφάλεια των παιδιών και των ενηλίκων που το χρησιμοποιούν. Αυτό πρέπει να μας ενδιαφέρει πρώτα από όλα. Ενημέρωση προς τις δημοτικές παρατάξεις δεν έχει γίνει για το πότε θα ξεκινήσουν οι ενέργειες αποκατάστασης των προβλημάτων. Όπως καμία ενημέρωση δεν υπήρξε και για το κλείσιμο του κολυμβητηρίου».\nΟ επικεφαλής της παράταξης “Project Δράμα 2020” κ. Αλέξανδρος Τσιαμπούσης επεσήμανε στα “Χ” σχετικά με το ζήτημα της παύσης λειτουργίας του κολυμβητηρίου: «To πρόβλημα με το κολυμβητήριο ήταν γνωστό ότι κάποια στιγμή θα σκάσει. Η ευθύνη βαραίνει τη σημερινή αλλά και την προηγούμενη Δημοτική Αρχή, καθώς και οι δυο γνώριζαν τα προβλήματα στατικότητας των κερκίδων και του κελύφους του κολυμβητηρίου αλλά δεν έκαναν τίποτα για να τα λύσουν. Τα προβλήματα είχαν αποτυπωθεί και σε μελέτη από τον Μάρτιο του 2019. Δυστυχώς έως τον Οκτώβριο του 2020, δεν έχει γίνει τίποτα παρά μόνο μια μελέτη για την ενίσχυση των κερκίδων, η οποία όμως δεν λύνει το πρόβλημα, διότι το μεγαλύτερο πρόβλημα είναι η στέγη του κτίσματος, το κέλυφος».\nΟ κ. Τσιαμπούσης υπογράμμισε ότι «με την αδράνεια που έδειξαν η σημερινή αλλά και η προηγούμενη Δημοτική Αρχή δεν φαίνεται πιθανό να ξανανοίξει. Η μελέτη αποτύπωσε το 2019 τα προβλήματα σε χαρτί. Αλλά τα προβλήματα ήταν γνωστά με δεδομένο ότι το κολυμβητήριο σκεπάστηκε χωρίς άδεια, χωρίς μελέτη στατικότητας, χωρίς τίποτα. Οι ευθύνες ανήκουν στην νυν και την προηγούμενη Δημοτική Αρχή».\nΣε σχέση με την προοπτική που υπάρχει για την αποκατάσταση των προβλημάτων, ο κ. Τσιαμπούσης ανέφερε ότι αυτό που προτείνει η παράταξή του είναι να γίνει άμεσα σύσκεψη των επικεφαλής των παρατάξεων και να τεθούν οι ρεαλιστικές λύσεις στο τραπέζι… «Κατά τη δική μας άποψη η μόνη ρεαλιστική λύση σήμερα για να ανοίξει γρήγορα το κολυμβητήριο, είναι να φύγει η στέγη και το κέλυφος του κολυμβητηρίου και να παραμείνει ανοικτό. Τεχνικά αυτή η δυνατότητα υπάρχει. Από εκεί και πέρα θα πρέπει να γίνει συζήτηση και με τους συλλόγους για να δούμε τι ακριβώς θέλουμε να κάνουμε. Η προοπτική νέου κολυμβητηρίου υπάρχει αλλά σε κάθε περίπτωση η Δράμα θα αποκτήσει νέο κολυμβητήριο σε 3-4 χρόνια από σήμερα. Άρα, αν θέλουμε λύση για τα επόμενα 2-3 χρόνια θα πρέπει να εξετάσουμε τι θα κάνουμε με το σημερινό κολυμβητήριο».\nΤέλος, σε ό,τι αφορά την ανακοίνωση του Κολυμβητικού Ομίλου Δράμας και την φράση «Για άλλη μια φορά είμαστε θύματα των παραταξιακών αντιπαραθέσεων» ο κ. Τσιαμπούσης επεσήμανε ότι «εάν ο ΚΟΔ αναφέρεται στην αδράνεια που έδειξαν οι δυο παρατάξεις που διοίκησαν το Δήμο τα τελευταία 10 χρόνια, τότε δεν μπορούμε παρά να συμφωνήσουμε. Αν εννοεί ο ΚΟΔ και τις υπόλοιπες παρατάξεις που έχουμε κατά καιρούς θέσει το θέμα της ασφάλειας ως πρωταρχικό, τότε πρέπει να γνωρίζουν ότι οι δημοτικοί σύμβουλοι έχουν την υποχρέωση να βάζουν σε πρώτη προτεραιότητα τα ζητήματα ασφάλειας των δημοτικών χώρων, διότι εάν τυχόν γίνει κάτι σε οποιαδήποτε αθλητική εγκατάσταση που παραχωρεί ο δήμος και αυτή δεν έχει άδεια λειτουργίας, υπεύθυνοι θα είναι αυτοί που ψήφισαν την παραχώρηση».\nΠροηγούμενο άρθροΣχολείο σημαίνει Δάσκαλος\nΕπόμενο άρθροΔικηγορικός Σύλλογος Δράμας: Προσωρινή διακοπή έκδοσης γραμματίων νομικής βοήθειας ενώπιον μονομελούς, τριμελούς και πενταμελούς εφετείου κακουργημάτων κλπ.


"Έφυγε" ο πατέρας του περιστροφικού κινητήρα της Mazda - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/“Έφυγε” ο πατέρας του περιστροφικού κινητήρα της Mazda\n“Έφυγε” ο πατέρας του περιστροφικού κινητήρα της Mazda\nNίκος Ι. Mαρινόπουλος27 Δεκεμβρίου 2017\nΟ Kenichi Yamamoto ήταν ο μηχανικός και αργότερα ο διευθυντής της Mazda που εισήγαγε και καθιέρωσε τον περιστροφικό κινητήρα ως ένα έμβλημα της μάρκας…\nΟ Yamamoto γεννήθηκε το 1922 στην Hiroshima και αποφοίτησε από το πανεπιστήμιο του Τόκιο το 1944. Στην διάρκεια του πολέμου είχε την επίβλεψη μιας αεροπορικής εταιρίας, ενώ αργότερα ασχολήθηκε με συστήματα μετάδοσης. Κάποια στιγμή την δεκαετία του 1950 ξεκίνησε να δουλεύει πάνω σε ένα νέο κινητήρα για ένα τρίτροχο φορτηγάκι της Mazda.\nΗ Toyo Kogyo (η Mazda) παρουσίασε το πρώτο της πραγματικό αυτοκίνητο (το Mazda R360) το 1960 και ένα χρόνο αργότερα ξεκίνησε επίσημη συνεργασία με την NSU (την σημερινή Audi) για την εξέλιξη περιστροφικών κινητήρων. Ο Yamamoto ήταν επικεφαλής μιας ομάδας που ήταν γνωστή με την ονομασία «47 Σαμουράι». Το 1964 παρουσιάστηκε το πρωτότυπο Cosmo Sport με ένα περιστροφικό με δύο ρότορες.\nΤο 19967 το Cosmo Sport πέρασε στην παραγωγή με τον Yamamoto και την ομάδα του να συνεχίζουν την εξέλιξη του Wankel για την σπορ σειράς ΡΧ. To RX-7 του 1978 ήταν ένα επαναστατικό σπορ μοντέλο αφού από πολύ λίγα κυβικά βγάζει πολλά άλογα. Το 1987 ο Yamamoto έγινε διευθύνων σύμβουλος της Mazda και ήταν αυτός που δύο χρόνια νωρίτερα είχε δώσει το πράσινο φως για την παραγωγή του Miata.\nΤο 1991 οι Ιάπωνες έγραψαν ιστορία με το 787Β, το μόνο αγωνιστικό που έχει κερδίσει Le Mans με μη εμβολοφόρο κινητήρα. Ένα χρόνο αργότερα ο Yamamoto αποσύρθηκε, αλλά το μηχανολογικό του πνεύμα και αυτό των 47 Σαμουράι συνεχίζει να υπάρχει με την εταιρία να ετοιμάζει τη γενιά κινητήρων Skyactiv-X με τεχνολογία μεταβλητής συμπίεσης (VCR).


Καθαρή Δευτέρα, Σαρακοστή, η παράδοση το καλεί, το φωνάζει. Ήρθε η ώρα να ψάξεις για ό,τι καλό και φρέσκο βγάζει η θάλασσα και όχι μόνο. Το ελληνικό σαρακοστιανό τραπέζι τηρεί μακρόχρονες παραδόσεις και είναι πλούσιο, χορταστικό και θρεπτικό. Το τριήμερο της Καθαράς Δευτέρας ήταν πάντα μια καλή αφορμή για εκδρομή. Αγαπημένοι προορισμοί εξόρμησης, οι ψηλοί λόφοι και οι ακρογιαλιές, και αγαπημένοι γαστρονομικοί προορισμοί, οι ψαροταβέρνες και τα εστιατόρια με θαλασσινά.\nΦέτος τα πράγματα είναι εντελώς διαφορετικά, αλλά δεν υπάρχει κανένας λόγος να χάσουμε το παραδοσιακό μας τραπέζι. Μετά από έναν χρόνο πανδημίας, έχουμε όλοι προσαρμοστεί στα νέα δεδομένα και έχουμε βρει τρόπο να κρατάμε τις παραδόσεις, ακόμα και αν οι μαγειρικές μας ικανότητες δεν είναι εξαιρετικές και το delivery γίνεται η μόνο λύση για καλό φαγητό.\nΊσως φαντάζει περίεργο να αναζητά κανείς τις γευστικές δημιουργίες της Σαρακοστής που συνδέεται με τη νηστεία. Ωστόσο μέσα ακριβώς από αυτή την αναζήτηση ανακαλύπτουμε πόσο εντυπωσιακός είναι ο πλούτος των φαγητών και των προϊόντων που μας προσφέρουν 12 μαγαζιά της Χαλκίδας.\n12+1 αχτύπητες επιλογές σε φαγητό, γλυκό και ποτό\nΤα πιο ζωντανά θαλασσινά όστρακα που θα συνοδέψουν το τραπέζι της Καθαράς Δευτέρας αλλά και ολόκληρης της Σαρακοστής θα τα βρούμε στο Ψαράδικο στη Χαϊνά. Είναι ολόφρεσκα, μυρίζουν θάλασσα και θα ικανοποιήσουν κάθε μερακλή. Λεωφόρος Χαϊνά 40, Χαλκίδα – Τηλ. 2221112471\nΑχνιστό Σαγανάκι Λεμονάτο\nΣτο Λαμπρούκο, μια από τις καλύτερες ψαροταβέρνες στη Λάμψακο, θα απολαύσουμε την σαρακοστιανή σπεσιαλιτέ που τον έχει κάνει ευρύτερα γνωστό και δεν είναι άλλη από το ευωδιαστό, αχνιστό και πεντανόστιμο σαγανάκι λεμονάτο. Παραλία Νέα Λάμψακος – Τηλ. 2221073886\nΧτένια Σχάρας, σβησμένα με λεμόνι\nΤο Τζιβαέρι ξεχωρίζει στη Νέα Λάμψακο για τις μοναδικές γευστικές επιλογές του. Αξίζει να γευτούμε υπέροχα και πολύ νόστιμα χτένια σχάρας σβησμένα με λεμόνι. Παραλία Νέα Λάμψακος – Τηλ. 2221027068 & 6989461647\nΕλιόψωμο με διαλεχτές ελιές\nΗ ωραιότερη ιδέα για σαρακοστιανή νηστεία έρχεται από το Φούρνο του Βέλλιου καθώς μας προτείνει το περίφημο ελιόψωμο με τις πιο διαλεχτές ελιές. Ευβοίας 59, Χαλκίδα – Τηλ. 2221029442 / Αρεθούσης 201, Χαλκίδα Τηλ. 2221022133\nΛιαστή ντομάτα με coji berry\nΑνάμεσα στα πολλά και εκλεκτά βιολογικά προϊόντα της Berryland ξεχωρίζει μια gourmet επιλογή, η λιαστή ντομάτα με coji berry, τέλεια επεξεργασμένη ώστε να απογειώσει τις Σαρακοστιανές μας σπεσιαλιτέ και φυσικά τον ουρανίσκο μας. Χαϊνά 2 & Σαμαρτζή, Χαλκίδα – Τηλ. 2221061005\nΧειροποίητο τηγανόψωμο με αγνά υλικά και φέτα Μίστρου\nΣτο Καφεκοπτείο Odd το χειροποίητο τηγανόψωμο, με αγνά υλικά και φέτα Μίστρου, συναρπάζει και με την παραδοσιακή, αυθεντική του γεύση και μας φέρνει στο νου μνήμες και ιστορίες από τη Σαρακοστή στα ομορφότερα χωριά της χώρας. Αθανασίου Ναθαναήλ 2, Χαλκίδα – Τηλ. 2221061223\nΤραγανές μπουκιές με γέμιση ταχίνι και επικάλυψη σουσαμιού και μαύρη σοκολάτα με ινδοκάρυδο\nΣτο Natura by Grecoherb θα σας προκαλέσουν ευχάριστη έκπληξη οι τραγανές μπουκιές με γέμιση ταχίνι και επικάλυψη σουσαμιού και μαύρη σοκολάτα με ινδοκάρυδο, αλλά και οι νόστιμοι χαλβάδες της χαλβαδοποιίας Δραπετσώνας, και τα δύο εξαιρετικές νηστίσιμες επιλογές. Καραμουρτζούνη 13 Χαλκίδα – Τηλ.2221400802\nΝηστίσιμα σιροπιαστά – Σουσαμένιοι Χαλβάδες\nΓια μια Σαρακοστή βγαλμένη από την παράδοση οι Φούρνοι Βούργια μας προτείνουν τα πιο αυθεντικά γλυκίσματα που δεν είναι άλλα από τα ζουμερά νηστίσιμα σιροπιαστά σε μια ποικιλία γεύσεων όπως και τους νοστιμότερους σουσαμένιους χαλβάδες.\nΛ. Καραμανλή 118, Κάνηθος – Τηλ. 2221086816 / 2ο Κατάστημα: Αθ. Διάκου 18, Κάνηθος – Τηλ. 2221311366 / 3ο Κατάστημα: Ιερέως Αφράτη 12, Δροσιά – Χαλκίδας – Τηλ. 2221097001\nΝηστίσιμα γλυκά και εκλεκτοί χαλβάδες\nΤο σαρακοστιανό γεύμα ή δείπνο θα το ολοκληρώσουμε με τα χειροποίητα νηστίσιμα γλυκά και τους εκλεκτότερους χαλβάδες από το Φούρνο Τσατάλμπαση που φτιάχνονται με τον παραδοσιακότερο τρόπο και τα αγνότερα υλικά όπως θα τα φτιάχναμε στην κουζίνα του σπιτιού μας.\nΕθνικής Συμφιλίωσης & Αιδηψού, Χαλκίδα (Κουρέντι) Τηλ. 2221082700 / Κεντρικό: Πυτιούσης 48, Νέα Λάμψακος Τηλ. 2221023858\nΤη διασημότερη μπουγάτσα της πόλης φτιαγμένη με αυθεντική σερραϊκή συνταγή, με γέμιση την πιο αφράτη και λαχταριστή κρέμα και πασπαλισμένη με μυρωδάτη κανέλα, θα την απολαύσουμε στο Χρυσό, εκεί στην όμορφη πλατεία Δικαστηρίων. Το Χρυσό μας γλυκαίνει τη Σαρακοστή με τον πιο παραδοσιακό τρόπο. Αβάντων 8, Χαλκίδα – Τηλ. 2221306503\nΠαραδοσιακός Χειροποίητος Χαλβάς\nΣτον φούρνο Βέλλιος θα απολαύσουμε τον παραδοσιακό χειροποίητο χαλβά της οικογένειας Κοσμίδη. Ευβοίας 59, Χαλκίδα – Τηλ. 2221029442 / Αρεθούσης 201, Χαλκίδα Τηλ. 2221022133\nΓια τα σαρακοστιανά μεζεδάκια προτείνουμε από τη JAN MARC Spirits το Καλαματιανό Ούζο Κωστέα της Ποτοποιίας Κωστέα, της οποίας η JAN MARC Spirits είναι αποκλειστικός αντιπρόσωπος στην Εύβοια. Για το κυρίως γεύμα συστήνουμε από τη JAN MARC Spirits τον Αφρό και το Δάκρυ του Πεύκου του Οινοποιείου Κεχρής, πρόκειται για την αναβίωση της Ρετσίνας στην καλύτερή της εκδοχή. Πηθέως 30, Χαλκίδα – Τηλ. 2221023851\nΤα νοστιμότερα θαλασσινά και ψαρικά τα συνοδεύουμε με το εκλεκτότερο κρασί από το Οινοπωλείο Ηδύοινος, που μας προτείνει το εξαιρετικό Μακεδονικό μοσχάτο ροζέ ή λευκό, ιδανικό για να ομορφύνουμε κάθε γιορτινή περίσταση κατά της διάρκεια της Σαρακοστής. Παπασκιάδα 1, Χαλκίδα – Τηλ.2221310171\nΤο Ψαράδικο στη Λεωφόρο Χαϊνά ενώ παραμένει κλασικό, εξελίσσεται με κατ’ οίκον παράδοση ενώ το ψάρι σε περίπτωση που το επιθυμείς θα στο καθαρίσουν εκεί. Πιστοί στην ποιότητα των ψαριών και των θαλασσινών θα σε προμηθεύσουν με το καλύτερο ψάρι. Μεγάλη ποικιλία σε ψάρια και θαλασσινά, όλα ολόφρεσκα και λαχταριστά από ντόπιους ψαράδες.\nΛεωφόρος Χαϊνά 40, Χαλκίδα – Τηλ. 2221112471\nΨαροταβερνα-Ουζερι “Ο Λαμπρουκος”\nΈνα ιστορικό ουζερί της Λαμψάκου, καθώς μετράει 35 χρόνια ιστορίας. Βρίσκεται στην παραλία και είναι ένας επίγειος παράδεισος καθώς τα τραπέζια βρίσκονται δίπλα ακριβώς στο κύμα κάτω από δέντρα που δημιουργούν μία υπέροχη σκιά. Θα γευτείτε ολόφρεσκα ψάρια και θαλασσινά αλλά και πιάτα της ημέρας με πολύ μεράκι και γεμάτο αγάπη. Ένας ωραίος χώρος σε συνδυασμό με τα γευστικότατα πιάτα που αξίζει να επισκεφθείτε!\nΠαραλία Νέα Λάμψακος – Τηλ. 2221073886 – Fb: Ψαροταβερνα-Ουζερι “Ο Λαμπρουκος”\nΔίπλα από την θάλασσα, με τους γλάρους να συντροφεύουν τα παραλιακά τραπέζια όση ώρα απολαμβάνεις το φαγητό σου, έχοντας την αίσθηση πως είσαι σε καλοκαιρινές διακοπές ακόμα κι αν βρίσκεσαι σε μονοήμερη εξόρμηση. Φρέσκα θαλασσινά και ψάρια, όστρακα φρέσκα ή μαγειρεμένα σε πολλές εκδοχές πάντα συνοδευόμενα από την μεγάλη ποικιλία που παρέχει η κάβα του σε ούζο και τσίπουρο.\nΠαραλία Νέα Λάμψακος – Τηλ. 2221027068 & 6989461647 – Fb: Ουζερι Τζιβαερι Νεα Λαμψακος\nΗ μακρά παράδοση και ιστορία του που ξεκινάει από το 1931, μας εγγυάται για την ποιότητα και την γεύση των προϊόντων του. Στο υποκατάστημα του (πλησίον 2ου Γυμνασίου Χαλκίδας) μας παρουσιάζει την πιο μοντέρνα του εκδοχή και το αποτέλεσμα είναι μοναδικό. Ψωμί και αρτοσκευάσματα, υπέροχα γλυκά εδέσματα αλλά και πολύ καλό καφέ είναι μερικά μόνο από όσα θα βρείτε. Ευβοίας 59, Χαλκίδα – Τηλ. 2221029442 / Αρεθούσης 201, Χαλκίδα Τηλ. 2221022133\nΗ Berryland προσφέρει καινοτόμα προϊόντα εξαιρετικής ποιότητας σε προσιτές τιμές. Η φροντίδα, η γνώση και η αγάπη για τις υπερτροφές υπερνικά το εμπορικό πνεύμα. Στόχος, είναι να εντάξουν όλα τα πολύτιμα οφέλη των υπερτροφών στην καθημερινότητά μας, μέσω της ενσωμάτωσης αυτών σε απλά καθημερινά προϊόντα, όπως είναι: Ξύδι Ιπποφαές, ξύδι Αρώνια, σάλτσα ντομάτα με Γκότζι μπέρι, πάστα Γκότζι μπέρι με τσίλι, τουρσί Γκότζι μπέρι, πετιμέζι Ροδιού-Αρώνιας σε ελαιόλαδο, μαρμελάδες Αρώνια/Ιπποφαές, υποβρύχιο βανίλια με μύρτιλλο. Και φυσικά, μην ξεχνάμε τη σειρά με τα φυτικά καλλυντικά με Γκότζι μπέρι και τα σαπούνια με Γκότζι μπέρι και Αρώνια.Όλα τα προιόντα που υπάρχουν στο κατάστημα Berryland θα μπορούμε να τα γευτούμε στο νέο χώρο που ετοιμάζει η Berryland, ένα μεζεδοπωλείο στα Καμπιά Ευβοίας με καλλιέργεια πέστροφας και όλα τα βιολογικά προϊόντα.\nΧαϊνά 2 & Σαμαρτζή, Χαλκίδα – Τηλ. 2221061005 – Fb: Berryland P.C\nΣτο Καφεκοπτείο Odd θα βρείτε τρουφάκια με στέβια σε γεύση κακάο και πορτοκάλι, κουλουράκια με στέβια, κουλουράκια με μαλτιτόλη, μια μεγάλη ποικιλία ξηρών καρπών και αποξηραμένων φρούτων, βουτήματα κάθε λογής, καθώς και μπάρες banoffee με αποξηραμένα φρούτα και επικάλυψη σοκολάτα υγείας, γάλακτος ή σκέτες και μπάρες με δημητριακά, ξηρούς καρπούς, μέλι και επικάλυψη σοκολάτα υγείας, γάλακτος ή σκέτες.\nΑθανασίου Ναθαναήλ 2, Χαλκίδα – Τηλ. 2221061223 – Fb: Odd καφεκοπτεία\nMια Ελληνική Οικογενειακή επιχείρηση η οποία δραστηριοποιείται στο χώρο των φυσικών προϊόντων διατροφής και βιολογικών προϊόντων. Στο Natura by Grecoherb τα βότανα και τα μπαχαρικά δεν αποτελούν απλά προϊόντα στις προθήκες μας, αλλά ξεχωριστές εμπειρίες που σας προκαλούν να τις ανακαλύψετε. Ενισχύστε τον οργανισμό σας με Superfoods και κερδίστε τη χαμένη σας ζωτικότητα. Όλα αυτά μέσα από μία πραγματικά μεγάλη ποικιλία προϊόντων, με τα υψηλότερα επίπεδα ποιότητας, αξιοπιστίας και εξυπηρέτησης.\nΚαραμουρτζούνη 13 Χαλκίδα – Τηλ.2221400802 – Fb: Natura by Grecoherb\nΟ φούρνος Βούργιας με ιδρυτή τον Βούργια Ακύλα, διανύει 15 χρόνια επιτυχημένης πορείας. Όλα άρχισαν από το μικρό φούρνο της οδού Βώκου όπου και ξεκίνησε τα πρώτα του βήματα με την παραγωγή ψωμιού και βουτημάτων, φτάνοντας στο σήμερα και τα καταστήματα σε όλη τη Χαλκίδα και την Δροσιά. Στα καταστήματα ‘Βούργιας-Άρτος & Γεύση΄ θα βρείτε προϊόντα υψηλής ποιότητας πάνω από 10 είδη ψωμιού, δεκάδες βουτήματα, cookies, petit four, κέικ σε διάφορες γεύσεις, τσουρέκια και τσουρέκια γεμιστά, σάντουιτς, παραδοσιακά γλυκά, ατομικά γλυκίσματα, τούρτες, νηστίσιμα γλυκά και παγωτά. Και φυσικά καφέ!\nΛ. Καραμανλή 118, Κάνηθος – Τηλ. 2221086816 / 2ο Κατάστημα: Αθ. Διάκου 18, Κάνηθος – Τηλ. 2221311366 / 3ο Κατάστημα: Ιερέως Αφράτη 12, Δροσιά – Χαλκίδας – Τηλ. 2221097001 – Fb: Βούργιας\nΈνας μοντέρνος φούρνος με μίνιμαλ αισθητική έχει γίνει σημείο αναφοράς στην πόλη της Χαλκίδας. Μας εκπλήσσει ευχάριστα με τις λιχουδιές που φουρνίζουν κάθε μέρα ενώ είναι γεγονός πως δημιουργούνται ουρές απ’ έξω. Εξαιρετικής ποιότητας προϊόντα από αγνά υλικά, μοναδικά γευστικά γλυκά εδέσματα και αρτοσκευάσματα που θα λατρέψετε. Ένας φούρνος που θα βρεις όσα χρειάζεσαι και φυσικά καλό καφέ.\nΕθνικής Συμφιλίωσης & Αιδηψού, Χαλκίδα (Κουρέντι) Τηλ. 2221082700\nΑβάντων 8, Χαλκίδα – Τηλ. 2221306503 – Fb: Το Χρυσό της Χαλκίδας\nJAN MARC Spirits\nΣτη JAN MARC Spirits θα βρείτε κρασιά ιδιαίτερων παραγωγών και οινοποιείων υψηλής ποιότητας των οποίων οι ετικέτες δεν κυκλοφορούν στα καταστήματα ευρείας κατανάλωσης.\nΠηθέως 30, Χαλκίδα – Τηλ. 2221023851 – Fb: JAN MARC Spirits\nΣτο παραδοσιακό οινοπωλείο “ΗΔΥΟΙΝΟΣ” οι επιλογές σας είναι απεριόριστες, ενώ θα βρείτε ιδιαίτερες ετικέτες τόσο οίνου όσο και λικερ. Υπάρχουν διαθέσιμα στα ράφια της κάβας πάνω από 20 διαφορετικές ποικιλίες κρασιών. Επίσης, θα βρείτε εκλεκτές ποικιλίες κρασιών σχεδόν από όλη την Ελλάδα ενώ το κρασί φυλάσσεται σε παραδοσιακά δρύινα βαρέλια. Ακόμη και η διάθεση του κρασιού από την κάβα “ΗΔΥΟΙΝΟΣ” γίνεται κατευθείαν από τα παραδοσιακά ξύλινα βαρέλια.\nΠαπασκιάδα 1, Χαλκίδα – Τηλ.2221310171